Европа Иттифоқи вазирлари Суриядаги вазиятни муҳокама қилади\nТашкент +4° Wed 02:30\nДобавлено: 15.04.2018, 12:58\n“Европа Иттифоқи Ташқи ишлар вазирлари душанба куни бўлиб ўтадиган Кенгаш йиғилишида вазият юзасидан маслаҳатлашиб олиш имконига эга бўлади”, – дейди у.\nМудофаа вазирлиги маълумотига кўра, Сурия ҳарбий ва фуқаролик инфратузилмаларига қаратилган давомий ракета ҳужумлари маҳаллий вақт билан соат 03:42 дан 05:10 гача амалга оширилган. АҚШ, Буюк Британия ва Франция ҳаво кучлари томонидан йўлланган зарбалар самолётлар ва кемалардан йўналтирилган. Иттифоқчилар 100дан ортиқ қанотли ва “ҳаво-ер” ракеталарини учиришган. (Ўтган йили Суриянинг Шайрат аэродроми ҳудудига 59 та ракета йўналтирилганди)\nАввалроқ, Вашингтон, Лондон ва Париж, ҳужум Суриянинг Дума шаҳрида кимёвий қурол қўлланилганига қарши жавоб бўлди, деб баёнот берган. Баъзи маълумотларга кўра, тахминан 10 та объект ҳужумга учраган, бироқ Суриянинг САНА ахборот агентлиги ушбу маълумотни тасдиқламади.\nДумада 7 апрель куни содир бўлган воқеадан сўнг Россиянинг Низолашаётган томонларни муросага келтириш маркази вакиллари 9 апрель куни воқеа жойида бўлиб, текширув ўтказган ва кимёвий қурол қўлланилганига далил топмаганини маълум қилганди. Шанба куни ушбу ҳудудда кимёвий қуролларни таъқиқлаш ташкилоти экспертлари иш бошлади.\nАйни вақтда Франция расмийлари томонидан эса мамлакат махсус хизматларининг Думада кимёвий қуроллар қўлланилганини тасдиқловчи махфий маълумотлари ёзилган ҳисоботи эълон қилинди.


Италия Австриядан чегарада қўшин жойлаштирганига тушунтириш беришни сўради\n21:51 / 04.07.2017\nИталия ташқи ишлар вазирлиги Вена Италия билан чегарасида муҳожирлар оқимини тўхтатиш учун ҳарбийларни жойлаштирмоқчилигидан кейин Австриянинг Римдаги элчисини чақиртирди. Бу ҳақда ANSA нашри хабар бермоқда.\n"Италия ташқи ишлар вазирлиги Австриянинг Римдаги элчиси Рене Поллитцер Австрия Бреннер довонида қўшинларни жойлаштирмоқчилигини маълум қилгандан кейин вазирликнинг бош котиби, элчи Элизабетт Беллони томондан 4 июль эрталаб чақиртирилганини маълум қилган", дейилган хабарда.\nАввалроқ Австрия мудофаа вазирлиги агар Италиядан келаётган муҳожирлар оқими камаймаса, Бреннер довонидаги Австрия-Италия чегарасида 750 гача ҳарбий жойлаштиришга тайёрлигини маълум қилганди.\nМарт ойи охирида Австрия ҳукумати ўз юртига кўнгилли равишда қайтишни истаган муҳожирларга тўловларни икки марта оширганди.\nИталия Австрия муҳожирлар оқими


Каванининг нархи 50 миллион евроми? - Penalti.uz | Футбол янгиликлари олами!\n09:01 "Атлетико" "янги Роналду" учун 126 млн евро таклиф қилди (ФОТО) 23 0 Янгиликлар\nЭдинсон Кавани “ПСЖ”ни тарк этадими? France Football нашрига кўра бу бугунги кундаги долзарб мавзу.\nКаванининг парижликлар билан амалдаги шартномаси 2020-йилда ўз ниҳоясига етсада, ҳамон уни узайтириш бўйича клубдан таклиф олмаган. Томас Тухелнинг жамоага келиши ортидан уругвайлик футболчида ўйин амалиёти ва ўз ўзидан голлари сони ҳам камайиб бормоқда.\n31 ёшли футболчига Мората ва Жирудан қониқиш ҳосил қилмаётган Сарри қизиқиш билдирмоқда. Лондонликлар ҳужумчи учун 50 миллион таклиф қилиши кутилмоқда. Унга рақобатчи “Наполи” ва “Атлетико” эса мос равишда 25 ва 40 миллион евро таклиф қила олади.\n11.12.2018, 20:53 206 0\nЭнг қиммат жамоалар 10 лиги\nАйни дамда дунёнинг энг кучли марказий ҳимоячилари (топ-10)


ЛИЗИНОПРИЛ-АСТРАФАРМ – medu.uz – Дорилар ҳақида маълумотлар ўзбек тилида\nHome Йўриқномалар ЛИЗИНОПРИЛ-АСТРАФАРМ\nПрепаратнинг савдо номи: ЛИЗИНОПРИЛ-АСТРАФАРМ\nТаъсир этувчи модда (ХПН): лизиноприл\nфаол модда: 5 мг, 10 мг ёки 20 мг лизиноприлга қайта ҳисоблаганда лизиноприл дигидрати;\nёрдамчи моддалар: кальций гидрофосфати, маннит, маккажўхори крахмали, магний стеарати, сувсиз корлоид кремний диоксиди .\nТаърифи: оқ рангли, яссицилиндрик шаклли, четлари ўйилган ва бир томонида рискали таблеткалар.\nФармакотерапевтик гуруҳи: антигипертензив восита (ААФ ингибитори).\nАТХ коди: С09АА03\nЛизиноприл – ААФ ингибиторидир. Препаратнинг таъсир механизми ангиотензин I дан ангиотензин II ни ҳосил бўлишини сусайтиришдан иборат. ААФ ни сусайиши ангиотензин II нинг қон плазмасидаги концентрациясини пасайишига олиб келади, бу вазопрессорлар фаоллигини ва альдостерон секрециясини пасайишига, шунингдек калийни қон зардобидаги концентрациясини ошишига олиб келиши мумкин.\nГипертензияда таъсир механизми ренин-ангиотензин-альдостерон тизимини сусайиши орқали амалга ошиши туфайли, лизиноприл ҳатто ренин даражаси паст бўлган гипертензияли пациентларда ҳам гипотензив таъсир кўрсатади. ААФ, брадикининни парчалайдиган киназа II ферментига ўхшайди. Лизиноприл билан даволанганда, брадикининнинг ошган даражасининг аҳамияти (у яққол қон томир кенгайтирувчи хусусиятга эга) тўлиқ аниқланмаган ва у кейинги ўрганишларни талаб қилади.\nЛизиноприл перорал қабул қилинганидан кейин овқат ҳазм қилиш йўлларида секин ва тўлиқ сўрилмайди. Қабул қилинганидан кейин препаратни сўрилиши (6–60 %) индивидлар орасидаги фарқи билан тахминан 25 % ни ташкил этади. Бир вақтда овқат қабул қилиш препаратни сўрилишига таъсир қилмайди. Қон плазмасидаги максимал концентрациясига тахминан 6-8 соатдан кейин эришилади.\nҚон зардобида мувозанат концентрацияларга препарат қабул қилинганидан кейин 2-3 кун давомида эришилади. ААФдан ташқари қон зардоби оқсиллари билан боғланмайди.\nМетаболизмга учрамайди, ўзгармаган кўринишда сийдик билан чиқарилади.\nАлоҳида гуруҳ пациентлаирда фармакокинетикаси.\nБуйрак фаолиятини бузилишида лизиноприлнинг чиқарилиши функционал бузилишларнинг даражасига пропорционал равишда камаяди (бундай камайиш калавалар фильтрацияси минутига 30 мл кам бўлганда клиник аҳамиятга эга).\nЮрак етишмовчилигида лизиноприлнинг буйрак клиренси пасаяди.\nКекса ёшдаги пациентларда, кон плазмадаги лизиноприл концентрацияси ва “концентрация-вақт” эгри чизиғи остидаги кўрсаткичи ёш пациентларга нисбатан юқорироқ (тахминан 60% юқорироқ) бўлиши характерли.\n– гемодинамикаси кўрсаткичлари барқарор бўлган (артериал босим 100 мм сим. уст. дан юқори) пациентларда миокард инфаркти;\n– қандли диабетдаги диабетик нефропатия (инсулинга қарам II типдаги қандли диабетли беморлар) да қўлланади.\nЛизиноприл-Астрафармнинг таблеткаларини суткада 1 марта, овқат қабул қилишдан қатъий назар, бир хил вақтда қабул қилган афзал. Суткалик доза пациентнинг реакциясига ва қон босимига қараб шахсий равишда белгиланади.\nПрепарат монотерапия сифатида ёки бошқа синфдаги антигипертензив воситалари билан мажмуада қўлланади.\nАртериал гипертензияда тавсия этиладиган бошланғич дозаси суткада 10 мг ни ташкил этади. Бошланғич дозадан кейин, ренин-ангиотензин-альдостерон тизими фаоллиги юқори бўлган (хусусан реноваскуляр гипертензияда, организмдан натрий хлоридини ортиқча чиқарилишида ва/ёки дегидратацияда, юрак декомпенсацияси ёки кучли яққолликдаги артериал гипертензияда) пациентларда артериал босими ҳаддан ташқари пасайиб кетиши мумкин. Ушбу пациентлар учун тавсия этилган бошланғич дозаси суткада 2,5-5 мг ни ташкил этади ва даволанишнинг бошланиши шифокор кузатуви остида бўлиши керак.\nСамарани бир маромда сақлаб турувчи доза\nОдатдаги самарани бир маромда сақлаб турувчи самарали доза суткада 20 мг ни ташкил этади. Агар препарат кўрсатилган дозада 2-4 ҳафта давомида етарли терапевтик самара кўрсатмаса, кейинчалик дозани ошириш мумкин. Максимал суткалик доза 80 мг ни ташкил этади.\nДиуретикларни қабул қилаётган пациентлар\nАгар пациент аввал диуретиклар билан даволанган бўлса, у ҳолда Лизиноприл-Астрафарм препаратини қўллашни бошлашдан 2-3 кун олдин уларни қабул қилишни тўхтатиш керак. Агар диуретикларни бекор қилиш мумкин бўлмаса, у ҳолда препаратнинг бошланғич дозаси суткада 5 мг дан ошмаслиги керак. Бундай ҳолларда биринчи доза қабул қилинганидан кейин бир неча соат давомида шифокор назорати тавсия қилинади, (максимал таъсирга тахминан 6 соатдан кейин эришилади) чунки АБ ни яққол пасайиши ривожланиши мумкин.\nБуйрак етишмовчилиги бўлган пациентларда дозани жадвалда кўрсатилгандек, креатинин клиренси қийматига қараб аниқланади.\nКреатинин клиренси (мл/минут) Бошланғич доза (мг/сутка)\n<10 (шу жумладан, гемодиализдаги беморлар) 2,5*\n*Доза ва/ёки дозалаш тартиби артериал босими қийматига қараб белгиланади. Дозани артериал босими назорати остида суткада 40 мг гача ошириш мумкин.\nСурункали юрак етишмовчилиги.\nСимптоматик сурункали юрак етишмовчилиги бўлган пациентлар учун Лизиноприл-Астрафармни диуретиклар, дигиталис препаратлари ёки β-блокаторлари билан даволашга қўшимча сифатида қўлланиши мумкин. Артериал босимига бирламчи таъсирини аниқлаш мақсадида Лизиноприл-Астрафарм шифокор назоратида суткада бошланғич 2,5 мг дозада буюрилади. Препаратнинг дозаси суткада 35 мг максимал дозагача камида 2 хафталик интервал билан 10 мг гача оширилиши лозим.\nДозани аниқланиши ҳар бир пациентнинг клиник кузатувига асосланиши керак. Симптоматик артериал гипотензия ривожланиши хавфи юқори бўлган пациентларда (организмдан натрий хлоридини ортиқча чиқарилишида) гипонатриемияли ёки гипонатриемиясиз, гиповолемия, шунингдек диуретикларни юқори дозаларда қабул қилган пациентларда, даволанишни бошлашдан олдин юқорида айтиб ўтилган ҳолатлар компенсация қилиниши лозим.\nПациентлар Лизиноприл билан бир вақтда тромболитик дори воситалари, ацетилсалицил кислотаси ва β-блокаторларлар билан одатдаги стандарт даволанишлари керак. Лизиноприл вена ичига ёки трансдермал юборилган нитроглицирин билан мутаносибдир.\nБошланғич дозаси (инфарктдан кейинги биринчи 3 кун)\nЛизиноприл билан даволашни касалликнинг симптомлари намоён бўлгандан биринчи 24 соатда бошлаш керак. Агар систолик артериал босим 100 мм сим. уст. дан паст бўлса, даволанишни бошлаш мумкин эмас. Лизиноприл-Астрафармнинг биринчи дозаси 5 мг ни ташкил этади, 24 соатдан сўнг 5 мг дозаси такроран буюрилади, ундан кейин суткада 10 мг дозаси буюрилади ва кейинчалик самарани бир маромда сақлаб турувчи дозаси суткада 10 мг ни ташкил қилади.\nСистолик артериал босими паст (≤120 мм сим. уст.) бўлган беморларда миокард инфарктидан кейинги биринчи 3 сутка давомида препарат 2,5 мг дозада буюрилиши керак.\nСамарани бир маромда сақлаб турувчи дозаси\nСамарани бир маромда сақлаб турувчи дозаси суткада 10 мг ни ташкил этади. Артериал гипотензия пайдо бўлганда (систолик АБ≤100 мм сим. уст.) 5 мг самарани бир маромда сақлаб турувчи дозани вақтинча 2,5 мг гача камайтирилади. Давомли артериал гипотензия пайдо бўлганда (систолик АБ<90 мм сим. уст. 1 соатдан кўпроқ) даволашни тўхтатиш керак.\nДаволаш 6 ҳафта давом этиши, ундан кейин пациентнинг ҳолатини такроран баҳолаш керак. Юрак етишмовчилигининг симптомлари пайдо бўлган пациентлар лизиноприл билан даволанишни давом эттиришлари лозим.\nII тип қандли диабети ва бошланғич нефропатияси бўлган беморларда артериал гипертензияни даволаш учун Лизиноприл-Астрафармнинг дозаси суткада 10 мг ни ташкил қилади. Зарурати бўлганида ўтирган ҳолатда диастолик артериал босимини 90 мм сим. уст. паст қийматига эришиш мақсадида дозани суткада 20 мг гача ошириш мумкин.\nКлиник тадқиқотларда препаратнинг самарадорлиги ва хавфсизлигининг кўрсаткичлари ёшга қараб ўзгариши аниқланмаган. Буйрак фаолиятини сусайиши бўлган кекса ёшдаги шахсларга буюрилган бошланғич дозасига юқорида келтирилган жадвал бўйича тузатиш киритиш керак. Кейинчалик доза пациентнинг реакция ва артериал босимига қараб белгиланади.\nНожўя реакциялари қуйидаги намоён бўлиш тез-тезлигида келтирилган: жуда тез-тез (> 1/10), тез-тез (≥ 1/100, < 1/10), баъзида (≥ 1/1000, < 1/100), кам ҳолларда (≥ 1/10 000, < 1/1000), жуда кам ҳолларда (< 1/10 000), номаълум (мавжуд маълумотлар асосида баҳолаб бўлмайди).\nҚон яратиш ва лимфатик тизим томонидан: кам ҳолларда – гематокрит ва гемоглобин даражасини пасайиши; жуда кам ҳолларда – суяк кўмиги фаолиятини сусайиши, анемия, тромбоцитопения, лейкопения, нейтропения, агранулоцитоз, гемолитик анемия, лимфоаденопатиялар, аутоиммун касаллик.\nМоддалар алмашинуви томонидан: жуда кам ҳолларда – гипогликемия.\nМарказий нерв тизими томонидан: тез-тез – бош айланиши, бош оғриғи; баъзида – кайфиятни ўзгариши, парестезиялар, таъм сезиш ҳиссини ўзгариши, уйқуни бузилиши, мувозанатни бузилиши, дезориентация; кам ҳолларда – онгни чалкашиши, ҳид билишни бузилиши; номаълум – депрессия симптомлари, хушдан кетиш.\nЮрак-қон томир тизими томонидан: тез-тез – ортостатик самаралар (шу жумладан артериал гипотензия); баъзида – миокард инфаркти ёки цереброваскуляр инсульти, пальпитация, тахикардия, Рейно феномени.\nНафас тизими томонидан: тез-тез – йўтал, бронхит; баъзида – ринит, ҳансираш; кам ҳолларда – диспноэ, ангионевротик шиш; жуда кам ҳолларда – бронхоспазм, глоссит, синусит, аллергик альвеолит/эозинофил пневмония.\nОвқат-ҳазм қилиш тизими томонидан: тез-тез – диарея, қусиш; баъзида – кўнгил айниши, қоринда оғриқ ва диспепсия; кам ҳолларда – оғизни қуриши, иштаҳани пасайиши, таъмни ўзгариши; жуда кам ҳолларда – панкреатит, интестинал ангионевротик шиш, қабзият, гепатит (гепатоцеллюляр ёки холестатик), сариқлик ва жигар етишмовчилиги.\nТери томонидан: баъзида – тошма, қичишиш, ўта юқори сезувчанлик, юзни, қўл-оёқларни, лабни, тилни, товуш ёриғи ва/ёки ҳиқилдоқни ангионевротик шиши, қизиш ҳисси, тери гиперемияси; кам ҳолларда – эшакеми, алопеция, псориаз; жуда кам ҳолларда – кўп терлаш, пемфигус, токсик эпидермал некролиз, Стивенс-Джонсон синдроми, кўп шаклли эритема, тери лимфоцитомаси.\nБир ёки бир неча қуйидаги симптомларни: иситма, васкулит, миалгия, артралгия/артрит, мусбат антинуклеар антителаларни (АНА) пайдо бўлиши, эритроцитларни чўкиш тезлигини (ЭЧТ) ошиши, эозинофилия ва лейкоцитоз, тошмалар, фотосенсибилизация ёки ва терининг бошқа қўринишларини ўз ичига оллувчи синдром ҳақида хабарлар бор.\nБуйрак ва сийдик чиқариш тизими томонидан: тез-тез – буйрак дисфункцияси; кам ҳолларда – уремия, ўткир буйрак етишмовчилиги; жуда кам ҳолларда – олигурия/анурия.\nЭндокрин тизими томонидан: номаълум – антидиуретик гармонини ноадекват секрецияси.\nРепродуктив тизими ва сут безлари томонидан:баъзида – импотенция; кам ҳолларда – гинекомастия.\nОрганизм томонидан: баъзида – толиқиш, ҳолсизлик.\nЛаборатория кўрсаткичлари: баъзида – қонда мочевина даражасини ошиши, қон зардобида креатининнинг ошиши, жигар ферментлари фаоллигини ошиши, гиперкалиемия; кам ҳолларда – қон зардобидаги билирубин даражаси ошиши, гипонатриемия, протеинурия.\nЛизиноприлга, препаратнинг бошқа компонентларига ёки бошқа ААФ ингибиторларига юқори сезувчанлик;\nАнамнезидаги ангионевротик шиш (шу жумладан ААФ ингибиторлари қўлланганидан кейин, идиопатик ва наслий шиш).\nАортал ёки митрал стеноз ёки гипертрофик кардиомиопатия.\nБуйрак артериянинг билатерал стенози ёки якка буйрак артериясининг стенози; гемодинимикаси барқарор бўлмаган ўткир миокард инфаркти; кардиоген шок; зардобдаги креатининнинг даражаси ≥ 220 мкмоль/л бўлган пациентлар.\nДиуретиклар билан бир вақтда қўлланганда антигипертензив самарасини қўшилиши аниқланади. Диуретикларни, айниқса яқинда буюрилиб қабул қилаётган пациентларда лизиноприлни қабул қилиш, баъзида артериал босимини ҳаддан зиёд пасайишини чақириши мумкин. Агар лизиноприл билан даволаш олдидан диуретикни қабул қилиш бекор қилинса, симптоматик артериал гипотензияни ривожланиш хавфи камаяди.\nКалий тежовчи диуретиклар, калий сақловчи овқат қўшимчалари ёки туз ўрнини босувчилар.\nААФ ингибиторлари клиник тадқиқотларида қон зардобидаги калий даражаси норма чегарасида қолсада, баъзи пациентларда гиперкалиемия ривожланган. Гиперкалиемия хавфини буйрак етишмовчилиги, қандли диабет, калий тежовчи диуретикларни (масалан спиронолактон, триамтерен ёки амилорид) ва калий сақловчи овқат қўшимчалари ёки туз ўрнини босувчиларни бир вақтда қабул қилиш каби омиллар билан боғлиқ.\nКалий сақловчи овқат қўшимчалар, калийни тежовчи диуретикларлар ёки калий сақловчи туз ўрнини босувчиларни қўллаш, калийнинг қон зардобидаги даражасини, айниқса буйрак фаолиятини бузилишлари бўлган пациентларда аҳамиятли даражада ошишига олиб келиши мумкин. Лизиноприлни калийни чиқарувчи диуретиклар фонида қўлланганда, уларни қабул қилиш оқибатидаги гипогликемия сусайиши мумкин.\nААФ ингибиторлари литий билан бирга қўлланганида, литийнинг қон зардобидаги даражаси қайтувчан ошади ва токсик самаралар ривожланади. Тиазид дуретикларини қўллаш литий интоксикацияси хавфини, агар у ААФ ингибиторларини бир вақтда қабул қилиш оқибатида юз берган бўлса уни ошириши ва уни кучайтириши мумкин. Лизиноприлни литий билан бир вақтда қўллаш тавсия қилинмайди, аммо агар бундай бирга қўллаш зарурати туғилса, литийни қон зардобидаги даражасини синчковлик билан назоратини таъминлаш керак.\nНостероид яллиғланишга қарши воситалар (НЯҚВ), шу жумладан суткада ≥ 3 г дозадаги ацетилсалицил кислотаси.\nНЯҚВ узоқ вақт қабул қилиниши ААФ ингибиторларни гипотензив самарасини сусайтириши мумкин. НЯҚВ ва ААФ ингибиторларининг калийни қон зардобидаги даражасини ошишига нисбатан самараси қўшилади, бу буйрак фаолиятини бузилишига олиб келиши мумкин. Одатда бу самаралар кайтувчандир. Алоҳида холатларда ўткир буйрак етишмовчилиги, айниқса буйрак фаолиятини бузилишида, масалан, кекса ёшдаги пациентларда ёки организми сувсизланган пациентларда кузатилиши мумкин.\nКўпинча ААФ ингибиторлари билан даволанган пациентларда олтин препаратлари билан инъекция килингандан кейин (масалан, натрий ауротиомалати) нитритоид реакциялар (қизиш ҳисси, кўнгил айниши, бош айланиши, артериал гипертензияни ўз ичига олувчи вазодилатация симптомлари кузатилади, улар жуда оғир бўлиши мумкин) аниқланган.\nБошқа антигипертензив воситалар\nЛизиноприлни бошқа антигипертензив воситалар билан бир вақтда қўлланганда гипотензив самарасини кучайиши кузатилиши мумкин. Нитроглицеринни ва бошқа органик нитратларни ёки вазодилататорларни бир вақтда қўллаш, лизиноприлнинг гипотензив самарасини кучайтириши мумкин.\nТрициклик антидепрессантлар, анестетиклар ва антипсихотик воситалар\nБаъзи бир анестетикларни, трициклик антидепрессантларни ва антипсихотик воситаларни ААФ ингибиторлари фонида қабул қилиниши артериал гипотензияни кучайтириши мумкин.\nААФ ингибиторларининг гипотензив самарасини пасайтириши мумкин.\nЭпидемиологик тадқиқотлар, ААФ ингибиторларни ва гипогликемик воситаларни (инсулинлар ва ичга қабул қилиш учун гипогликемик воситалар) бир вақтда қўллаш гипогликемик воситаларнинг таъсирини гипогликемия ривожланишигача қучайтириши мумкин. Бундай ҳолатларни пайдо бўлиш эҳтимоли, айниқса бир вақтда даволашнинг биринчи ҳафтаси давомида, шунингдек буйрак фаолиятини бузилишида юқори бўлишини кўрсатди.\nАцетилсалицил кислотаси, тромболитиклар, β-адреноблокаторлар ва нитратлар\nЛизиноприлни ацетилсалицил кислотаси (кардиологияда қўлланадиган дозаларда), тромболитик воситалар, β-адреноблокаторлар ва нитратлар билан бир вақтда буюриш мумкин.\nСимптоматик артериал гипотензия\nСимптоматик артериал гипотензия кам ҳолларда намоён бўлади. Лизиноприл қабул қилаётган гипертензияси бўлган пациентларда айланиб юрувчи қон ҳажми пасайганда (масалан, диуретиклар билан даволанганда, овқатда тузни истеъмол қилишни чеклашда, диализда, диареяда ёки қусишда) шунингдек ренинга боғлиқ артериал гипертензиянинг оғир шаклларида артериал гипотензия ривожланиши эҳтимоли ошади.\nБир вақтда буйрак етишмовчилиги билан ёки усиз сурункали юрак етишмовчилиги бўлган пациентларда симптоматик артериал гипотензия холатлари кузатилган. У кўпинча юрак етишмовчилигининг оғир шакллари, ҳалқали диуретикларни юқори дозаларда қабул қилишлари керак бўлган ва гипонатриемия ёки функционал буйрак етишмовчилиги кузатилган пациентларда аниқланган. Артериал гипотензиянинг хавфи юқори бўлган пациентлар, препаратнинг дозасини танлашда ва даволашнинг бошланғич даврида синчков назоратда бўлишларига муҳтож. Бу артериал босимни хаддан зиёд пасайиши миокард инфарктига ёки инсультга олиб келиши мумкин бўлган, юрак ишемик касаллиги ёки бош мия қон томирлари касалликлари бўлган пациентлар учун ҳам тегишли.\nАртериал гипотензия ривожланган ҳолларда пациентни чалқанча ётқизиб ва зарурати бўлса натрий хлориди эритмасини вена ичига юбориш керак. Ўткинчи артериал гипотензия, кейинчалик препаратни қабул қилишга қарши қўрсатма ҳисобланмайди. Самарали қон ҳажми тикланганда ва ўткинчи гипотензив реакцияси йўқолгандан сўнг, лизиноприл билан даволанишни давом этиш мумкин.\nАртериал босими нормал ёки пасайган юрак етишмовчилиги бўлган айрим пациентларда, лизиноприл қабул қилинганда тизимли артериал босимини қўшимча пасайиши мумкин. Бу кутиладиган самара ҳисобланади ва одатда даволашни тўхтатиш учун сабаб бўлмайди. Симптоматик гипотензия пайдо бўлганида, лизиноприлнинг дозасини камайтириш ёки қўллашни тўхтатиш зарурияти пайдо бўлиши мумкин.\nЎткир миокард инфарктида артериал гипотензия\nЎткир миокард инфарктда, агар аввалги қон томирларни кенгайтирувчи воситалар билан даволанганлиги сабабидан жиддий гемодинамик кўрсаткичларни бузилишлар мавжуд бўлса, лизиноприл билан даволашни бошлаш мумкин эмас. Бу систолик артериал босими ≤100 мм сим уст. бўлган ёки кардиоген шок холатидаги пациентларга тааллуқлидир. Агар систолик артериал босим ≤120 мм. сим. уст. бўлса, инфарктдан кейинги биринчи 3 кун давомида препаратнинг дозасини камайтириш лозим. Агар систолик артериал босим ≤ 100 мм сим. уст. бўлса, у холда препаратни самарани бир марромда ушлаб турувчи дозасини 5 мг гача ёки вақтинча 2,5 мг гача пасайтириш керак. Барқарор гипотензияда (систолик артериал босим 1 соат дан кўп ≤ 90 мм сим. уст.) лизиноприлни қўллашни тўхтатиш лозим.\nАортал ва митрал стенози/гипертрофик кардиомиопатия\nЛизиноприлни ААФ нинг бошқа ингибиторлари каби, митрал стенози ёки чап қоринчадан қон оқиб чиқиши йули обструкцияси бўлган (масалан, аортал стенозда ёки гипертрофик кардиомиопатияда) пациентларга эҳтиёткорлик билан буюриш лозим.\nБуйрак етишмовчилиги (креатинин клиренси <80 мл/мин) бўлган пациентларга лизиноприлнинг бошланғич дозасини креатинин клиренсининг даражасига мувофиқ танлаш лозим (жадвалга қаранг), кейинчалик эса – пациентнинг даволанишига бўлган реакциясига боғлиқ равишда. Бундай пациентларда калий ва кретинин даражасини вақти-вақти билан назорат қилиш нормал тиббий амалиёт қисми ҳисобланади.\nЮрак етишмовчилиги бўлган пациентларда ААФ ингибиторлари билан даволанишнинг бошида, буйрак фаолиятини ёмонлашиши кузатилиши мумкин. Буйрак артерияларини икки томонлама торайиши ёки якка буйракнинг артериясини стенози бўлган баъзи пациентларда, ААФ ингибиторлари қон зардобида мочевина ва қонда креатинин даражасини оширади; бу ўзгаришлар одатда препаратнинг қўлланиши тўхтагандан сўнг йўқолади. Айниқса буйрак етишмовчилигида бунинг эҳтимоли юқори.\nРеноваскуляр гипертензияда оғир артериал гипотензияни ва буйрак етишмовчилигини ривожланиш ҳавфи юқори. Бундай пациентларда даволашни жуда аниқ танланган ва кичик дозаларда, синчковлик билан тиббий кузатув остида бошлаш лозим. Диуретиклар юқорида таърифланган клиник динамикасига ўз ҳиссаларини қўшиш мумкинлиги сабабли, лизиноприл билан даволашнинг биринчи хафтасида уларни қўллашни тўхтатиш керак, буйрак фаолияти эса синчковлик билан назорат килиниш лозим.\nБуйрак қон томирлари шикастланишларини аниқ белгиларисиз артериал гипертензияси бўлган баъзи пациентларда, айниқса лизиноприл диуретиклар билан бир вақтда кабул килинганда, қонда мочевинани ва қон зардобида креатининни даражаси ошиши кузатилади; бу ўзгаришлар одатда вақтинчалик ва аҳамиятсиз бўлади. Бу кўпроқ буйрак фаолиятини бузилиши бўлган пациентларда учрайди. Бундай ҳолатда, диуретикни ва лизиноприлни дозаларини пасайтиришни ёки қўллашни тўхтатиш зарурияти пайдо бўлиши мумкин.\nБуйрак дисфункцияси белгилари бўлган пациентларда, креатининнинг қон зардобидаги даражаси 177 мкмоль/л га ошиши ва/ёки протеинурия суткада 500 мг бўлиши кузатилса, ўткир миокард инфарктини лизиноприл билан даволаш мумкин эмас. Лизиноприл билан даволаш вақтида буйрак фаолиятини бузилишлари ривожланганда (зардобдаги креатининнинг концентрацияси 265 мкмоль/л дан ошса ёки бу кўрсаткич даволашдан олдингидан икки марта ошса) препаратни қабул қилишни тўхтатиш керак.\nЮқори сезувчанлик/ангионевротик шиш\nЮз, қўл-оёқлар, лаб, тил, товуш боғламлари ва хиқилдоқни ангионевротик шиши ААФ ингибиторлари, шу жумладан лизиноприл билан даволанган пациентларда кам ҳолларда ривожланади. Даволаниш даврида ангионевротик шиш ҳар қандай вақтда ривожланиши мумкин. Бундай холларда лизиноприлни қўллашни дарҳол тўхтатиш керак, мувофиқ даволашни ўтказиш ва симптомлар тўлиқ йўқолгунича пациентни кузатиш лозим; шишнинг барча симптомлари йўқолганига ишонч ҳосил қилгач, пациентга жавоб бериш мумкин.\nҲатто шиш фақат тил билан чекланган ва нафасни бузилиш белгилари бўлмаган ҳолатларда ҳам пациентлар узоқ кузатувга муҳтож бўлишлари мумкин, чунки антигистамин препаратлар ва глюкокортикостероидлар (ГКС) билан даволаш етарли бўлмаслиги мумкин.\nАлоҳида холларда ҳиқилдок ёки тилнинг ангионевротик шиши оқибатида ўлим ҳолатлари кайд этилган. Агар шиш тилга, товуш бойламларига ёки ҳиқилдоққа тарқалса, у холда, айниқса илгари нафас аъзоларида жарроҳлик аралашувларини ўтказган пациентларда, нафас йўллари тўсилиши мумкин. Бундай ҳолатларда шошилинч даволаш чораларни қўллаш керак (адреналинни юбориш ва/ёки нафас йўлларини ўтувчанлигини тутиб туриш).\nСимптоматикаси тўлиқ ва барқарор йўқолгунича пациент синчков тиббий кузатуви остида бўлиши керак.\nАнамнезида ААФ ингибиторлари билан даволаш билан боғлиқ бўлмаган ангионевротик шиши бўлган пациентларда, ААФ ингибиторлари қўлланганига жавобан ангионевротик шиш ривожланиш хавфи ошиши мумкин.\nПолиакрилвинил мембранали диализ шароитида препарат қўлланганида анафилактик реакциялар ривожланиши мумкин. Артериал гипертензияси бўлган пациентларни даволаш учун бошқа гуруҳдаги воситаларни ёки диализни ўтказиш учун мембранани бошқа турини ишлатиш тавсия килинади.\nПЗЛП аферезида анафилактоид реакциялар\nДекстран сульфати билан ПЗЛП аферезида ААФ ингибиторларни қўлланиши хаёт учун хавфли анафилактоид реакциялари ривожланиши мумкин бўлганлиги туфайли, ҳар бир аферездан олдин ААФ ингибиторлари вақтинчалик бекор қилиниши лозим.\nААФ ингибиторларини қабул қилаётган пациентларда десенсибилизацияловчи даволаш фонида (масалан, парда қанотлиларнинг заҳарига қарши), узоқ муддатли анафилактоид реакциялар ривожланади. Агар бундай пациентлар десенсибилизация вақтида ААФ ингибиторларини қабул қилишдан воз кечган бўлсалар, реакциялар кузатилмаган, аммо ААФ ингибиторларини тасодифан юборилганда анафилактоид реакцияларни келтириб чикарган.\nААФ ингибиторларини қўлланишини холестатик сариқлик ёки гепатит билан бошланувчи ва жигарни шиддатли некрозига ўтиб кетадиган, баъзида ўлим билан якунланувчи кам ҳолларда учрайдиган синдром билан боғлайдилар. Бу синдромни пайдо бўлиш механизми номаълум. Агар лизиноприлни қабул қиладиган пациентларда сариқлик ривожланса ёки жигар ферментларининг фаоллиги аҳамиятли даражада ошса, препаратни бекор қилиш ва симптомлар йўқолгунича пациентни шифокорнинг кузатуви остида қолдириш керак.\nАйрим пациентларда ААФ ингибиторларини, шу жумладан лизиноприлни қабул қилинганда, қон зардобида калийнинг даражаси ошиши кузатилган. Гиперкалиемияни ривожланиш хавф гуруҳига, буйрак етишмовчилиги ёки қандли диабети бўлган, калийни тежовчи диуретикларни ёки калийли туз ўрнини босувчиларни, шуниндек қон зардобида калий даражасини оширадиган бошқа препаратларни (масалан, гепарин) қабул қиладиган пациентлар киради.\nАгар юкорида санаб ўтилган препаратларни ААФ ингибиторлари билан даволаш фонида қўллаш зарур деб ҳисобланса, кон зардобида калий даражасини мунтазам назорат килиш тавсия қилинади.\nҚандли диабети бўлган пациентлар.\nГипогликемик воситаларни ёки инсулинни қабул қилаётган, кандли диабети бўлган пациентларда, ААФ ингибиторлари билан даволашнинг биринчи ойида, қонда глюкозани даражасини синчковлик билан назорат қилиш зарур.\nОдатда литий ва лизиноприлни бирга қўллаш тавсия қилинмайди.\nААФ ингибиторларини қабул қилаётган пациентларда нейтропения/ агранулоцитоз, тромбоцитопения ва анемия ривожланиши мумкин. Буйрак фаолияти нормал бўлганида ва асоратлар бўлмаганида нейтропения кам ҳолларда ривожланади. Нейтропения ва агранулоцитоз қайтувчан ва ААФ ингибиторларини қабул қилиш тўхтатилгандан сўнг ўтиб кетади.\nҚон томир кўринишлари билан кечувчи бириктирувчи тўқиманинг касалликлари бўлган пациентларни, антидепрессантлар, аллопуринол ёки прокаинамид билан даволаш ўтказилганда, шунингдек бу омиллар бирга қўшилганда айниқса буйрак фаолиятини бузилиши фонида, лизиноприлни жуда эхтиёткорлик билан буюриш лозим.\nАйрим бундай пациентларда, баъзида антибиотиклар билан жадал даволанишга жавоб бермайдиган, оғир инфекциялар ривожланади. Агар бундай пациентларни даволашда лизиноприл қўлланилса, лейкоцитлар миқдорини вақти-вақти билан текшириб туриш, шунингдек инфекциянинг ҳар кандай белгилари тўғрисида хабар бериш лозимлиги ҳақида пациентни огоҳлантириш керак.\nААФ ингибиторлар бошқа ирқга мансуб пациентларга нисбатан кўпрок негроид ирқига мансуб пациентларида ангионевротик шиш ривожланишига сабабчидир. ААФ нинг бошқа ингибиторлар каби, лизиноприл, негроид ирқига мансуб пациентларда, бошқа ирқига мансуб пациентларга нисбатан артериал босимини пасайтиришда камроқ таъсир кўрсатиши мумкин, бу ренин даражаси паст, артериал гипертензияси бўлган қора танли пациентлар аҳолини ичида содир бўлиши сабаби юқори бўлганлиги учун бўлиши мумкин.\nААФ ингибиторлари қўлланилганда, балғамсиз, узоқ муддатли йўтал пайдо бўлиши мумкин. Бундай, ААФ ингибиторлари қўлланиши чақирган йутални, йўтални дифференциал диагнозида ҳисобга олиш керак.\nЛизиноприл жарроҳлик аралашувларида ёки артериал босимини тушурувчи препаратлар қўлланган анестезияда ренинни компенсатор ажралиб чиқарилиши оқибатида ангиотензин II ни ҳосил бўлишини блоклаши мумкин. Агар шу механизм билан тушунтириш мумкин бўлган артериал гипотензия ривожланса, у ҳолда уни айланиб юрувчи қон хажмини ошириш йўли билан мувофиқлаштириш мумкин.\nСимптомлари: артериал гипотензия, циркулятор шок, электролит бузилишлар, буйрак етишмовчилиги, гипервентиляция, тахикардия, юрак уришини ҳис қилиш, брадикардия, бош айланиши, хавотирлик ва йўтал.\nДаволаш: вена ичига тузли эритмаларни юбориш. Артериал гипотензияда пациентни чалқанчасига, оёқларни тепага кўтариб ётқизиш лозим. Мумкин бўлса, катехоламинларни вена ичига юборилади ва/ёки ангиотензин II инфузияси буюрилади. Агар препарат яқинда қабул қилинган бўлса, меъдани ювиш, абсорбентларни ва натрий сульфатини қабул қилиш тавсия қилинади. Лизиноприл гемодиализда қондан чиқарилади. Турғун брадикардияни даволаш учун кардиостимуляторни қўллаш кўрсатилган.\nҲаётий фаолиятларни ва лаборатория кўрсаткичларини (қон зардобида креатинин ва электролитлар даражасини аниқлаш) мунтазам назорат қилиш тавсия этилади.\nЛизиноприл болаларда қўлланиши хавфсизлиги ва самарадорлиги аниқланмаган, шунинг учун пациентларнинг бу ёш тоифасига Лизиноприл-Астрафармни буюрмаслик керак.\nАвтотранспортни бошқаришда ёки бошқа механизмлар билан ишлаганда, бош айланиши ва кучли толиқиш пайдо бўлиши мумкинлигини эътиборга олиш лозим.\n10 таблеткадан ПВХ\_алюмин фольгали контур уяли ўрамда.\nКонтур уяли ўрамлар қўллаш бўйича йуриқномаси билан бирга картон қутига жойланади.


Ўзбеклар "Эшак"дан норози\nРоссиянинг Екатеринбург шаҳрида ESHAK ресторанининг очилиши шу шаҳарда яшаётган ўзбеклар орасида норозилик келтириб чиқарди.\n“Урал-Ўзбекистон дўстлик жамияти” раҳбари Обид Туратов Озодлик билан суҳбатда шаҳарнинг турли жойларида ва маҳаллий телевидениеда намойиш этилаётган ESHAK ресторани рекламасини олиб ташлаш ва тўхтатишни сўраб мурожаат қилаётганини гапирди.\n- ESHAK номли ресторан рекламасида актёр Сергей Светлаков ўзбек тўни ва дўпписини кийган, қўлида кичкина қозонда палов ушлаб турибди. Светлаков елкасидан эшак бурнини тиқиб тургани акс эттирилган. Ҳар қандай ориятли ўзбекман деган кишига бу қаттиқ тегади! Актёр Светлаков олдин “Наша Раша” фильмларида тожикистонликларни масхара қилиб келганди. Энди ўзбеклар устидан кулишни бошлаган, кўринади. Екатеринбургда Ўзбекистондан келганлар кам эмас. Мен инсон ҳуқуқларини ҳимоя этувчи маҳаллий Омбудсменга, ҳуқуқ-тартибот органларига рекламага нисбатан чора кўришни сўраб мурожаат қилдим. Талабимиз – “Эшак” ресторани рекламасида эшак сурати қолса қолаверсин, лекин ўзбек миллий кийимлари ва паловини олиб ташласин, деди Обид Туратов.\nСветлаковнинг Киевдаги "ESHAK" ресторани рекламаси\nЎз навбатида, ESHAK ресторани асосчиси актёр Сергей Светлаковнинг расмий вакили Ольга Глушкова ўзбеклар жамияти лидери даъволарини "асоссиз", дея рад этди.\nУ Сергей Светлаков шахсан ўзи бу масалада изоҳ бермасада, унинг бу борадаги расмий жавобини Озодликка йўллади.\n- ESHAK ресторанига оид Сергей Светлаков фикри қуйидагича: “Эшак тасвирланган рекламамизда расми туширилганидан ва ESHAK деб ёзилганидан эшакнинг ўзигина норози бўлиши мумкин, холос. Бизни барча реклама материалларимиз Шарқга нисбатан ҳурмат-эҳтиром билан қилинган. Шарқ анъана ва қадриятлари - меҳмондўстлик, яхши дид, сўз ва амалда ақл-заковатни қўллаш – бу бизнинг ресторанимиз мижозларига қаратилган йўналишдир, деб айтди Светлаков расмий вакили Ольга Глушкова.\nСергей Светлаков тарқатган баёнотида эшак "эртаклар қаҳрамони" эканлиги ва эшаксиз Шурик саргузаштлари ёки Насриддин Афандини тасаввур қилиш қийин эканлиги ёшлигидан онгида муҳрланиб қолганини ёзган.\nСергей Светлаков бундан 10 йилча олдин суратга олинган ва пул топиш илинжида Москвага келган икки меҳнат муҳожири - Равшан ва Жумшуднинг саргузаштлари тасвирланган “Наша Раша” фильмида бригадир ролини ижро этиши билан танилган эди.\nҲозирга қадар Москва ва Москва вилоятида иккита ESHAK ресторани фаолият кўрсатмоқда. Яна бир ESHAK ресторанининг бундан 3 йил олдин Киевда очилиши маҳаллийларнинг катта норозилигига сабаб бўлгани тўғрисида Озодлик хабар берган эди.\nШарҳларни кўринг (84)


Яқиндагина Тошкентдаги намойишларнинг бирида мен Озарбайжон тиббий сайёҳлиги Уюшмасининг бош координатори Мироға Сайидов билан танишдим.\nМироға менга Нафталан нефтининг мўъжизавий таъсири ва Озарбайжоннинг энг асосий соғломлаштириш маркази ҳақида сўзлаб берди. Бу жой чиндан-да машҳур бўлиб, кўплаб сайёҳлар у ерни излаб боришади. Демак, меҳмонимиздан ушбу жойнинг сирларини билиб олишга ҳаракат қилдик.\nНафталан – ўз йўналишида ягона\nНафталаннинг ўзига хослиги – дунёнинг ҳеч қайси бир жойида 70 дан ортиқ касалликни даволай оладиган бундай шифобахш нефтнинг йўқлигидир! Даволанишнинг самараси 92–95 % ни ташкил этади. Шунингдек, нефтнинг ранги қанчалик тўқ бўлса, шунчалик яхши, – таъкидлайди М.Сайидов.\nОзарбайжонлик меҳмон у ерда айнан қандай касалликлар даволаниши ҳақида ҳам тўхталиб ўтди. Биз қуйида Сизларга қисқартирилган рўйхатни ҳавола этамиз:\nБўғим ва таянч-ҳаракат аппарати касалликлари (жумладан, ревматоид полиартрит, артрит, остеохондроз ва бошқ.)\nХирургик ва периферик томир касалликлари (атеросклероз, томирларнинг варикоз кенгайиши, флебит ва трофик яраларни қўшган ҳолда)\nПериферик асаб тизими касалликлари (энг кенг тарқалган радикулит ва радикулоневритлар)\nТери касалликлари (хусусан, псориаз, экзема, дерматит, эшак еми ва ҳ.к.)\nГинекологик ва урологик касалликлар\nҚулоқ, томоқ ва бурун касалликлари\nАгар Сиз оила аъзоларингиз ёки яқинларингиздан бирида юқоридаги касалликлар борлигини билсангиз, уларни қўрқмасдан Нафталанга юборишингиз мумкин! Бу ерда уларга албатта ёрдам беришади. Бироқ ёдда тутинг: болалар фақат 11 ёшдан бошлаб қабул қилинади ва муолажаларга бир қатор ёши катталар учун ҳам чекловлар бор.\nМисол учун, онкологик касалликлар, юрак-қон томир ва марказий асаб тизими касалликлари, туберкулёз, анемия, буйрак ва жигар етишмовчилиги касалликлари бор кишиларнинг даволаниши тавсия қилинмайди. Бироқ барчаси индивидуал, шу сабабли даволанишни истовчиларга олдиндан даволовчи шифокор билан маслаҳатлашиш, анализлар топширишни маслаҳат берамиз. Шунингдек, бизнинг e-mail имизга ёзишингиз мумкин, шифокорларимиз айнан Сизнинг ҳолатингизда даволаниш шарт ёки шарт эмаслиги ва айнан қандай касалликни даволаш лозимлигини айтишади, – дейди Мироға.\nНефть билан қандай даволанилади\nОдатда, Нафталан ванналари 37–38 даража ҳароратда ҳафтасига 4–5 марта 8–10 дақиқа давомида қабул қилинади. Сўнг совун ва 34–36 даража ҳароратдаги қудуқ ишқор суви ёрдамида нефть бадандан ювиб туширилади. Кейин беморни бир-икки соатга дам олиш учун юборилади.\nБаъзан уч кунга келган беморларимиз уларни ревматизм ёки псориаздан даволашимизни сўрашади. Афсуски, бундай қисқа фурсат ичида бунинг иложи йўқ. Мутахассис-шифокорларимиз тавсия қилинувчи маълум даволаниш курсини ишлаб чиқишган. Сиз, албатта, Нафталаннинг исталган меҳмонхонасига уч кунга келишингиз мумкин, бироқ бундай ҳолда Сиз учун даволаниш ўтказилмайди, – дейди Мироға. Айтганча, даволаниш доирасида дам олувчилар деярли барча тиббий хизматлардан бепул фойдаланишади, меҳмонхоналар энг янги аппаратура ва тиббий техникалар билан жиҳозланган.\nНега ўзбекистонлик сайёҳлар Нафталанга боришади\nКўпчилик инсонлар, шу жумладан ўзбекистонликлар, айниқса, кекса авлод вакиллари Нафталанга ҳар йили ташриф буюришади. Ва тўғри қилишади! Чунки улар соғлиққа доим эътиборли бўлган ҳолдагина энг яхши самарага эришиш мумкинлигини тушунишади. Сайёҳларимиз даволаш-сайёҳлик марказимизнинг яна қуйидаги афзалликларини таъкидлашади:\nОзарбайжон билан диний ва маданий жиҳатдан ўзаро яқинлик.\nМамлакатимизга яқин жойлашганлиги. Тошкентдан Бакугача ҳеч қандай транзитларсиз икки соатлик парвоз.\nБакудаги Ҳайдар Алиев номли Халқаро аэропортдан Нафталангача бориш ҳам қийин эмас, бу айниқса, ёши катталар учун қулайлик туғдиради. Бунга машинада 4 соат вақт кетади. Бунинг устига, Нафталан ўз меҳмонлари учун транспорт хизматини йўлга қўйган.\nДаволаниш вақтида беморларни мақбул таомлар билан таъминлаш муҳим ҳисобланади. Ва бундай имкониятлар Нафталанда яратилган.\nМисол учун, бу ерда Сизга ҳалол таомларнинг кенг ассортименти ҳавола этилади.\nДаволаниш вақтида Сизга ҳеч қандай ёғли ва қовурилган таомлар таклиф қилинмайди. Мироғанинг таъкидлашича, масалан, Naftalan Hotel Qashalti да таом жуда ҳам мазали ва парҳезбоп. Ва ҳаттоки Сизга қаҳва таклиф этилса ҳам, фақат декофеинли, десертлар эса асал асосидаги ёки шакар ўрнини босувчилар билан тайёрланган бўлади.\nНафталан ҳавоси ниҳоятда мусаффо. Сайёҳларимиз, айниқса, ёши катталар ушбу курортнинг иқлим шароитини доим мақташади. Ва бу бекорга эмас. Нафталан Кичик Кавказ тоғ ва тепаликлари кесишмасида жойлашган. Шу сабабли бу ернинг ҳавоси тоза ва бу қисқа муддатда соғайиш учун замин яратади.\nНафталан меҳмонхоналари: қандай қилиб энг яхшисини танлаш мумкин\nМироғанинг айтишича, Нафталанда айни вақтда даволаниш учун барча шароитлар муҳайё этилган учта беш юлдузли меҳмонхона фаолият юритмоқда.\nБулар Naftalan Hotel Qashalti\nҲар бир меҳмонхонанинг ўз устунликлари бор. Мисол учун, Garabag Resort & Spa Naftalan да кўплаб турли-туман SPA-муолажалар мавжуд, Chinar Hotel & Spa Naftalan эса – бетакрор ҳудуд ва ажойиб манзарага эга. Naftalan Hotel Qashalti бўлса йўлланмага киритилган кўплаб бепул соғломлаштириш муолажаларини таклиф этади, – дейди Мироға. Шу сабабли ҳар бир дам олувчи қаерга боришни ўзи ҳал қилади. Асосийси – у Нафталанни, демакки, соғлиқ ва ажойиб кайфиятни танлайди!\nАгар Сиз Мироға Сайидовнинг маслаҳатларини ўқиб Нафталанга бориш ёки ота-онангиз, бува ва бувингизга у ердаги ажойиб дам олишни тақдим этишни хоҳласангиз, бизнинг туримиз билан танишишингиз мумкин. Биз уни Сизлар учун махсус тайёрладик. У билан бу ерда танишинг ёки туроператорларимизга +99871 200 55 44 рақамларига қўнғироқ қилинг.\nСоғлик-саломатлик ва аъло кайфият Сизни ҳеч қачон тарк этмасин!


Аҳолини рўйхатга олиш қанчалик муҳим? - Ishonch.uz\nБош саҳифа Жамият Аҳолини рўйхатга олиш қанчалик муҳим?\nАҳолини рўйхатга олиш қанчалик муҳим?\nРивожланган мамлакатларда аҳоли ўртача ҳар ўн йилда камида бир марта рўйхатдан ўтказилади. Ўзбекистонда бу тадбир илк бор 1897 йилда, охирги марта эса 1989 йилда амалга оширилган. Ўша кезлари республикамиз аҳолиси 19,7 миллион кишидан иборат бўлган. Шундан кейин аҳоли бирор марта ҳам тўлиқ рўйхатдан ўтказилмаган.\n2015 йил 10 июнь куни Бирлашган Миллатлар Ташкилоти томонидан «2020 йилда аҳоли ва уй-жой фондини рўйхатга олиш борасидаги принциплар ва тавсиялар» резолюцияси қабул қилинди. Унда БМТга аъзо давлатлар камида бир марта аҳоли ва уй-жой фондини рўйхатга олиш тадбирини ўтказиши зарурлиги белгилаб қўйилди. Юртимизда ҳам мазкур жараёнга тайёргарлик ишлари бошлаб юборилган. Бу борада ҳукуматнинг 2020 йил 11 ноябрдаги «Ўзбекистон Республикасида 2023 йилда аҳолини рўйхатга олишга тайёргарлик кўриш ва уни ўтказиш чора-тадбирлари тўғрисида»ги қарори ҳуқуқий асос вазифасини ўтамоқда.\nМамлакатимизда 2023 йили ўтказиладиган аҳолини рўйхатга олиш жараёни уч босқични қамраб олади. Аҳолини рўйхатга олиш орқали уларнинг аниқ сони, ёши, жинси, фуқаролиги, миллий таркиби, оилавий аҳволи, маълумоти, касби, уй-жой билан таъминланганлиги даражаси, меҳнат ресурслари, бандлиги ва ишсизлиги, даромад манбалари бўйича батафсил маълумотлар тўпланади. Жон бошига тўғри келадиган макроиқтисодий кўрсаткичлар ҳисоб-китоб қилинади. Ўз навбатида, миграция тўғрисидаги аниқ маълумотлар шакллантирилади.\nЖараённинг якунига етказилиши ҳудудларни хариталаштириш, аҳоли пунктларидаги уйлар рўйхатини тузиш имконини беради. Турар ва нотураржойларнинг аниқ сони, ҳолати, фойдаланилмай ётган ёки муддатини ўтаб бўлган биноларни белгилаб олиш билан тегишли ҳудудларда уй-жой, саноат объектларини қуриш, таъмирлаш масалаларига ойдинлик киритиш мумкин. Шунингдек, Ўзбекистоннинг янги мукаммал кадастр харитаси яратилади.\nРўйхатга олиш жараёнида тўпланадиган статистик маълумотлар ягона электрон ахборотлар тизимига киритилади. Амалдаги меъёрий ҳужжатларга биноан, аҳолини рўйхатга олишга доир якуний маълумотлар уч тилда расмийлаштирилади. Натижалари 2025 йил 1 декабрга қадар расман чоп этилади ва эълон қилинади. Жараённинг дастлабки ва якуний маълумотлари архивда сақлаш учун тайёрланади.\nТошкент шаҳар Статистика\nАввалги саҳифаҲиндистонда коронавирус инфекцияси билан касалланганлар сони 30 миллиондан ошди\nКейинги мақолаВаъдалар бериб…


ДИЛНИ НУРАФШОН ЭТАР БАЙРАМ ШУКУҲИ\nЧоп этилди: 20 мaрт, 2018\nOldingi maqola ҲАМЖИҲАТЛИК ВА ЭЗГУ АМАЛЛАР ИФОДАСИ\nKeyingi maqola “ЁШЛАР УЙИ”ГА ТАЛАБГОРЛАР ЎЗ НАВБАТИНИ ОНЛАЙН КУЗАТИБ БОРАДИ\nОна табиатни севиш ва ардоқлаш, ҳаёт гултожи бўлмиш инсонни қадрлаш, Ватанга муҳаббат ва садоқат каби эзгу ғояларни ўзида мужассам этган Наврўз халқимизнинг энг қадимий, асл миллий байрамидир.\nЯшилланиб бораётган кенг дашту далалар, курраи замин коинотга туташиб кетган кенгликларда ҳис этиш мумкин бўлган Наврўз руҳи бугун қалбларга қувонч, дилларга хушкайфият улашаётир. Шу кунларда воҳанинг бепоён ҳудудларида, шаҳар ва қишлоқларда Наврўз сайилларини кексаю ёш – барча юртдошларимиз катта хурсандчилик ва кўтаринки руҳда нишонламоқда.\nБу йил вилоят марказининг 6 манзилида сайиллар ўтказилмоқда. Дошқозонларда ош дамланиб, Наврўз дастурхонининг шоҳ таоми – сумалак ҳозирланди. Сайилгоҳларда ташкил этилган миллий ўйинлар, фольклор санъатининг ноёб намуналари, кексаю ёш қалбидан чуқур жой олган қадимий урф-одатлар, эзгу инсоний туйғулар тараннум этилган куй-қўшиқлар, ўлан, лапар ва достонлар ижроси шодиёнанинг янада жозибали ўтишига хизмат қилмоқда. Ўз навбатида кишиларнинг исталган вақтда Наврўз сайлига чиқиб, байрам тадбирларини томоша қилиши, маданий ҳордиқ чиқаришига шароит ҳозирланган.\n“Қашқадарё соҳили” хиёбони ҳам Наврўз муносабати билан буткул ўзгача қиёфа касб этган. Дарёнинг икки соҳили бўйлаб тикилган ўтовлар олдида воҳа тарихи, миллий қадриятлари, анъана ва маросимлари ўз аксини топган. Бир томонда бахшилар сулув қизлар ёноғидаги холидан, алп йигитларнинг ўзбекона ғуруридан, оридан айтиб дўмбира чертаётган бўлса, нариги тарафдан қулоққа чалинган чанқовуз нолалари қалбларга сеҳрли сурур олиб киради. Дорбозлар арқон узра югуриб, томошабинларни ҳайратга солади, полвон йигитлар ўз куч ва маҳоратини кўз-кўз этади.\n- Сайилдан айниқса фарзандларим яйрашди, - дейди Қарши шаҳрилик Муқаддам Жўрақулова. – Томошалардан жуда катта таассурот олдик. Вилоятимиздаги турли маҳаллалар, миллат вакиллари ҳозирлаган қадимий деҳқончилик асбоб-ускуналари, буюмлари, гилам, сўзана каби миллий матоларимиз ҳақида кўплаб маълумотларга эга бўлдик.\nТаъкидлаб ўтиш жоиз, Президентимиз ташаббусига кўра байрам муносабати билан 5 кун дам олиш куни деб эълон қилингани ҳам аҳолининг сайилни юқори кайфиятда нишонлашига замин яратди. Кимдир анчадан бери хабар ололмаган яқинларини бориб кўрган бўлса, яна кимдир юртимиз бўйлаб саёҳатга отланган. Табиат чирой очган, бутун олам яшариш, янгиланиш палласида бўлган гўзал дамларни тарихий қадамжоларимиз зиёрати билан ўтказишни дилга тукканлар, Ўзбекистон бўйлаб саёҳат қилиш орзуи айни шу кунларда рўёбга чиққанлар қанча.\n- Самарқанд вилоятининг Пастдарғом туманидан келдик, - дейди Бердиёр Соатов. – Ўзим Самарқанд автомобиль заводида ишлайман. Таътил кунидан фойдаланиб, Қашқадарё вилоятига саёҳатга келдик. Тўғриси, иш юзасидан бу ерга жуда кўп келган бўлсам-да, саёҳатга биринчи маротаба келишим. Шу боис кеча Шаҳрисабз шаҳридаги, бугун эса Қарши шаҳридаги ўзгаришлар, бунёдкорликлар, зиёратгоҳларни кўриб, жуда катта таассурот олдим.\nНаврўз ободлик, орасталик, меҳр-оқибат, хайру саховат айёмидир. Халқимиз бу йил ҳам Йилбошини ана шу эзгу тамойилларга мувофиқ кутиб олмоқда. Баҳорнинг дастлабки кунларидан юртимизда ободонлаштириш ва кўкаламзорлаштириш ишлари авжига чиқди. Умумхалқ ҳашари ташкил этилиб, маҳаллалар, кўчалар, аҳоли турар жойлари ободонлаштирилди, ариқ-зовурлар тозаланди, зиёратгоҳ, қабристон ҳамда муқаддас қадамжолар тартибга келтирилди, мевали ва манзарали дарахтлар, гул кўчатлари ўтқазилди.\nБайрам кунларида серғайрат ёшлар, қўли очиқ тадбиркорлар кўмакка муҳтожларга беминнат ёрдам бераяпти. Беморлар ҳолидан хабар олинмоқда. Қўни-қўшнилар бир-бирларига Наврўзнинг тансиқ таомларини илинди. Шунга кўра, Наврўз инсон омилини юксакликка кўтарадиган, табиатни улуғлайдиган чинакам моҳиятини намоён этаётир.\nБайрам сайиллари воҳамиз бўйлаб давом этмоқда.\nСобир НАРЗИЕВ ва Жамшид НОРҚОБИЛОВ олган суратлар.\n№033-034 (15414-15415) 20.03.2018


Ўзбекистонда гриппга қарши вакцина ишлаб чиқарилди / Ўзбекистон янгиликлари, энг сўнгги хабарлар\nЖАМИЯТ 0 Шархлар 2452 кўрилди\nЎзбекистонда гриппга қарши вакцина ишлаб чиқарилди\nSanofi компанияси "ЎЗФАРМСАНОАТ" АК билан ҳамкорликда дори воситаларнинг маҳаллий ишлаб чиқарилишини бошлади.\nБиринчи қадам сифатида гриппга қарши вакцина ишлаб чиқарилди ва у "ВАКСИГРИП" савдо номи билан эркин муомалага чиқарилди. Вакцинани катталар ва 6 ойдан ошган болаларда қўллаш мумкин. Вакцина юборилганидан сўнг Жаҳон соғлиқни сақлаш ташкилоти (ЖССТ) тавсиясига асосланган, вакцина таркибига кирувчи грипп вируси антигенларига қарши иммунитет шаклланади. Бу ҳақда бугун Тошкентда бўлиб ўтган матбуот анжуманида маълум қилинди.\nТадбирда иштирок этган Санитария-эпидемиология назорати Бош бошқармасининг бошлиқ ўринбосари Дилором Турсунованинг айтишича, ЖССТ маълумотларига кўра, грипп глобал миқёсда тарқалган бўлиб, ҳар йилги касалланиш кўрсаткичлари катталар орасида 5-10%, болалар орасида 20-30% ни ташкил этмоқда. Касаллик асосан юқори хавф гуруҳлари (жуда кичик ёшдаги болалар, қариялар ёки сурункали касал одамлар) орасида госпитализация ва ўлим ҳолатига олиб келиши мумкин. Эмлаш - миллий хавфсизлик кафолати. Ушбу ишлаб чиқариш Ўзбекистон Республикасида ЖССТ тавсия этадиган қамров даражасида эмлашни ташкиллаштиришга имконият яратиб, ўз фуқароларини ўта хавфли инфекциядан ҳимоя қилишга ёрдам беради.\nМатбуот анжумани доирасида барча истаган меҳмонлар, журналистлар ва матбуот анжумани қатнашчиларига "ЎЗФАРМСАНОАТ" АК кўмагида Соғлиқни сақлаш вазирлиги томонидан ташкиллаштирилган гриппга қарши бепул эмланиш имконияти яратиб берилди.\nКелажакда маҳаллийлаштириш дастурига мувофиқ, юрак-қон томир ва эндокрин тизимларидаги, шунингдек, меъда-ичак йўлларининг сурункали касалликларига қарши дори воситалари ишлаб чиқарилади.\n"ЎЗФАРМСАНОАТ" АК Матбуот хизмати\nЎзбекистонда қизларни 9 ёшдан онкологик касалликларга қарши эмлаш бошланади\n2018 йилда Ўзбекистонда енгил автомобил ишлаб чиқариш ҳажми кескин ошди\nТошкентда икки ойлик чақалоқ эмлашдан кейин вафот этган. Прокуратура жиноий иш очди\nРоссияда 9 мингга яқин мактаблар грипп карантини боис ёпилди


O‘zLiDeP сайловнинг якуний натижалари юзасидан брифинг ўтказди | O'zLiDeP\nЖорий йилнинг 6 январь куни Тадбиркорлар ва ишбилармонлар ҳаракати – Ўзбекистон Либерал-демократик партиясининг сайловлардаги иштироки ва якуний натижалар юзасидан брифинг бўлиб ўтди.\nУнда оммавий ахборот воситалари вакиллари, журналистлар ва блогерлар иштирок этди.\nБрифингда O‘zLiDeP Сиёсий Кенгаши Ижроия қўмитаси раиси Актам Хаитов бугун Марказий сайлов комиссияси томонидан Олий Мажлис Қонунчилик палатаси, маҳаллий кенгашларга бўлиб ўтган сайловнинг якуний натижалари эълон қилинганини айтиб, мазкур сиёсий жараён мутлақо янги шароитда, халқаро стандартларга мос Сайлов кодекси асосида ўтганини таъкидлади.\nҚайд этилганидек, сайлов жараёнларида сиёсий партияларга яратилган тенг имкониятлар, уларнинг ўзаро соғлом рақобатлашуви, фуқароларнинг фаоллиги юртимизда амалга оширилаётган демократик ислоҳотларнинг том маънодаги амалий тасдиғи бўлди. Сайловлар “Янги Ўзбекистон — янги сайловлар” шиори остида ўтказилгани ҳам халқимизни келажакка ишончини намоён этиб, олиб борилаётган янгиланиш жараёнларининг ортга қайтмаслигини кўрсатди.\n2019 йил 22 декабрдаги сайловда Олий Мажлис Қонунчилик палатасига 125 та округдан 42 тасидан O‘zLiDeP номзодлари депутатликка сайланган эди. Жорий йил 5 январдаги Қонунчилик палатасига такрорий овоз бериш белгиланган 25 та округдан 15 тасида партиямиз номзодлари иштирок этиб, шундан 11 таси депутатликка сайланди. Натижада Ўзбекистон Либерал-демократик партияси Олий Мажлис Қонунчилик палатасида энг кўп – 53 та ўринга эга бўлди.\nШунингдек, брифингда партия етакчиси маҳаллий кенгашларга ўтказилган сайловларда ҳам яққол устунлик O‘zLiDePда эканини эътироф этиб, эришилган натижа билан барчани самимий табриклади.\n“Партиямизга, номзодларимизга билдирилган ишонч аввало давлатлатимиз раҳбари ташаббуси билан бошланган ислоҳотларни халқимиз қўллаб-қувватлаётгани натижасидир. Чунки партиямиз сайловларда амалга оширилаётган ислоҳотларни изчил давом эттириш, “Янги Ўзбекистонни биргаликда қурамиз”, “Давлат ҳам, ислоҳотлар ҳам инсонга хизмат қилиши керак” деган шиорлар билан сиёсий майдонда кураш олиб борди”, – деди O‘zLiDeP раҳбари А.Хаитов.\nБрифинг якунида партия етакчиси сайловларда O‘zLiDeP номзодларини қўллаб-қувватлаган юртдошларимиз, хайрихоҳларимизга, қолаверса, сиёсий жараёнларни холис ёритиб борган оммавий ахборот воситалари, журналист ва блогерларга самимий миннатдорлик билдирди.


Мактабда муштлашган қизлар ва уни видеога олган йигитнинг ота-онасига жазо тайинланди - EFFECT.UZ\nМактабда муштлашган қизлар ва уни видеога олган йигитнинг ота-онасига жазо тайинланди\n. 17:10 | 05.04.2021\nХабарингиз бор, Сирдарё вилоятининг Мирзаобод туманидаги 5-мактаби экани айтилаётган ўқув даргоҳида қизлар муштлашгани акс этган видео тарқалган эди.\nМаълум бўлишича, ўша воқеа масъуллар иштирокида муҳокама қилинган.\nАйтишларича, видео шу йил 25 январь куни олинган, унда дўппослашган қизлар эса ҳозирда дўстлашиб олишган.\nЛекин шундай бўлсада, ўша ҳодисада иштирок этган қизлар ва уни видеога олган йигитнинг ота-онасига жазо тайинланган.\n«Бола деганимда жинсий аъзомга тепди. Ҳаттоки, уйимга қизларни олиб келган» - Зуҳра Солиева (видео)\nТошкент шаҳрида иситиш мавсуми якунланади


“Ўқиётган” муассасанинг қаерда жойлашганлигини билмай туриб ўқишни кўчириб бўлмайди - zarnews.uz\n“Ўқиётган” муассасанинг қаерда жойлашганлигини билмай туриб ўқишни кўчириб бўлмайди\nШу кунларда ижтимоий тармоқларда хорижий (жумладан, қўшни) давлатлардаги олий таълим муассасаларида таҳсил олаётган талабаларнинг республика олий таълим муассасаларига ўқишини кўчириш жараёни ҳақида бир ёқлама ёзилган мақола ва мурожаатлар учраб турибди. Айниқса, “иши битмаётганлигидан” нолиб, турли идораларга шикоят қилаётганлар ҳам кўпайди. Муддао равшан – амалдаги тартибни четлаб бўлса-да, бошқалар қатори талабаликка қабул қилиниш.\nБу каби қалбаки ҳужжат эгалари аслида кўрсатилган хорижий олий таълим муассасасида ўқиш тугул, унинг қаерда жойлашганлигини ҳам билмайди. Ўз шикоятларида юртимиз олий таълим муассасаларини адолатсизликда, ўқишни кўчиришни пайсалга солишда қасддан айблашмоқда-ки, бунисига энди тоқат қилиб бўлмайди.\n- давлат аккредитациясидан ўтмаган олий таълим муассасаларида таҳсил олаётганларга;\n- масофавий (онлайн) таълим шаклида таҳсил олаётганларга;\n- хорижда ўқиётган олий таълим муассасаси томонидан талабанинг ўқиши тўғрисидаги сўровномага салбий жавоб олинган тақдирда.\nАмалдаги тартиб шуниси билан адолатлики, ўқишни кўчириш бўйича ҳеч қандай ваколатга эга бўлмаган фирибгарлар билан “олди-берди” қилган фуқаролар қинғир мақсадларига эриша олмаяпти. Энди улар қай эшикка бош урмасин, аввалбошдан қинғир йўлни тутганликлари фойда бермаяпти.\nЎз навбатида, ҳар биримиз “ўқимай туриб ўқишни кўчираман”, дея хом хаёллар оғушида юрган фуқароларни бу йўлдан қайтарсак, яхши бўларди.\nСамарқанд давлат университети матбуот хизмати.


Ўзбекистонда учта янги хусусий телеканал очилади\n17:22 / 23.01.2017\nЎзбекистонда яқин вақт ичида учта янги хусусий телеканал очилади, деб хабар берди Sputnik.\nЭлектрон оммавий ахборот воситалари Миллий ассоциацияси бошқарув раиси Фирдавс Абдуҳолиқовнинг сўзларига кўра, электрон ОАВ фаолиятини тартибга солишга жавобгар бўлган махсус ҳукумат комиссияси ўтган ҳафта охирида учта янги каналга фаолият олиб бориши учун лицензия тақдим этган.\n"Бу учта янги телеканал бўлади. Биринчи - "Зўр ТВ" , шунингдек "Футбол" махсус телеканали ва "Караван ТВ" телеканали ҳам пайдо бўлади. Бизнинг ушбу учта канал мамлакат телеэфирига янада ранг-баранглик қўшишига ишончимиз комил", - таъкидлаб ўтди Фирдавс Абдуҳолиқов.\nЎзбекистонда сўнгги беш йил давомида ўнлаб янги телеканаллар очилди - "Маҳалла", "Дунё бўйлаб", "Маданият ва маърифат", "Оилавий", "Диёр", "Кинотеатр", "Болажон", "Миллий ТВ", Uzreport TV ва бошқалар.\nАйни дамда республика аналогли телевидениедан DVB-T2 шаклидаги ер усти рақамли телеузатишга ўтмоқда. Рақамли телевидение билан қамраб олинган аҳоли даражаси деярли 90 фоизга тенг. 2011 йилнинг ноябрида МДҲ давлатлари орасида биринчи бўлиб HD шаклидаги ер усти узатиш телеканали - UzHD фойдаланишга топширилди.\nРеспублика ҳудудларида рақамли мультиплекс таркибида 12та телевизион ва 4та радиоканал трансляция қилинмоқда. Улар Ўзбекистон миллий телерадиокомпанияси таркибига киради.


Исфаҳон - Parstoday\nШаҳри Ризо шаҳри баҳор фаслининг гўзал манзаралари\nмарт 14, 2020 13:11\nИсфаҳоннинг Шаҳриризо шаҳрида қишнинг охирги ойида баҳор фаслининг гўзал гуллари гуллаб-яшнади. Биз эса қадам-бақадам баҳорга яқмнлашмоқдамиз. Бугунги кунда коронавриусни эътиборга олмаган табиат ва баҳор гуллари ўзинингг одатий ишини давом эттирмоқда.\nфеврал 26, 2020 14:01\nГугад арки ҳозирги Исфаҳон вилояти ва гулпойгон шаҳрида жойлашган. Айтишларича, Гугад арки Алихон номли шахс томонидан ўз хотини номига атаб қурилган. Гугад тарихий арки 64000 квадрат метр масоҳатга эга.\nфеврал 24, 2020 13:46\nИсфаҳоннинг ланжон шаҳридаги чирой табиий гўзалликларидан бири Шоҳ Лолок шаршараси ҳисобланади. Бу шаршара Чармҳин шаҳридан 5 километр узоқлигида жойлашган.\nЯнвар 28, 2020 13:52\nИсфаҳон вилоятининг Бедгул ва Орон шаҳарлари шимолида Эрон чўл-биёбонларининг келинчаги номи билан танилган Маранжоб чўл-биёбони жойлашган.\nҚазвиннинг Ҳажиб карвонсаройи (фотожамланма)\nЯнвар 15, 2020 13:51\nҚазвин-Исфаҳон ҳамда Буйини Заҳронинг Сова йўлидан 48 километр узоқлигида Шоҳ Аббос -1 онаси Зайнаб бегим дастури билан Ҳажиб карвонсаройи қурилди. Бу карвонсарой ўзининг иккита боғи, икки сув анбори, ҳаммом, ва бир ариқи билан Эроннинг шаҳар ташқарисида қурилган катта корвонсаройларидан саналади.\nИсфаҳондаги Самирам муз бўлоғи\nдекабр 29, 2019 13:23\nИсфаҳон вилоятининг Самирам муз бўлоғи ушбу минтақанинг диққатга сазовор маконларидан саналади. Самирам бўлоқлар шаҳри номи билан машҳур бўлган. Самирам бўлоғи ушбу минтақадаги 10 бўлоқдан бири саналади.\nИсфаҳондаги Вонак калисоси\nдекабр 11, 2019 14:25\nМилодий 17 аср охирга етганига қадар Исфаҳонда 6 калисо бор эди. Аммо Жалфо минтақасининг ўзида 24 калисо мавжуд эди. Улардан фақат 13-таси бизгача етиб келган. бу калисолар ўртасида Вонак калисоси Жалфо минтақасининг ёрқин меросларидан саналади. Вонак жомеъ калисоси Шоҳ Аббос -2-даврига тегишлидир.\n"Чиҳилсутун" тарихий обидаси (Видео)\nноябр 24, 2019 18:37\nИсфаҳондаги "Чиҳилсутун" қасри бутун дунё сайёҳларини ӯзига жалб этган тарихий обида ҳисобланади.


Манзилингиз:Муслимаат»Муслима»Руҳий тарбия»Ихлос амалнинг руҳидир\nBy Muslimaat.uz on\t Iyul 18, 2017 Руҳий тарбия\nАмаллар қуруқ суратдир. Руҳлар эса улардаги сир-ихлоснинг мавжудлигидир.\nИхлоссиз амал қуруқ жасад кабидир. Ихлос руҳга ўхшаб амални тирилтиради. Қуруқ қилинган иш билан ихлос билан қилинган иш орасида осмон билан ер каби фарқ бўлади. Амалларимиз Аллоҳ таолонинг олдида мақбул бўлиши учун, шуъур билан, юракда муҳаббат билан, сидқу дил билан қилишимиз лозим. Ихлос ибодатда, амалда, ижтимоий ҳаётда, жамиятда ҳамма ишларимизда бўлиши керак. Бир синфдаги ўқитувчини олайлик, синфда, дарс пайти болалар тўпалон қилиб, дарс қилмай ўтиришибди, ўқитувчи эса уларни ўз ҳолига ташлаб, иши бўлмаяпти. Сабаби сўралса, ойлиги камлигини ёки бошқа нарсаларни баҳона қилди дейлик. Инсонийлик нуқтаи назардан тўгри қилганга ўхшайди. Бу ҳолатда ислом, ўзингнинг вазифангни сидқу дилдан қилгин, қолганини Аллоҳга топшир дейди. Болаларни ҳар бирига эътибор қаратиб, яхшилаб ўқитиши, таълим тарбиясини бериб, ўзини зимммасидаги ишни маромига еткизиб қилиши керак бўлади. Келадиган ризқ эса, Аллоҳдан. Ризқни, баракани Аллоҳдан сўрашни билишимиз керак. Ҳар ким ўз\nвазифасини қилиб, қолганини Аллоҳга таваккал қилиш керак. Амалларимизни тирилтирадиган нарса, бировни бир чекадан берадиган умид, таъна, миннатлари эмас, ўзимиз қиладиган, юрагимизни бир четида турган ихлос бўлади. Дин олимлари ҳам чин дилдан ихлос билан, ҳамжиҳатликда дин учун курашишлари, шахсий манфаатларини ўртага қўшмаслиги керак.\nҲаммамиз ўзимизни билишимиз, бошқаларга “осилмаслигимиз” керак. Ўзимизни ислоҳ қилишимиз керак. Оила масалаларида ҳам, ҳар бир тараф у хоҳ аёл хоҳ эркак бўлсин, ўз вазифаларини адо этишлари керак. Иккинчи томонни фитратини, табиатини ўрганиб, унга қараб муносабатларни шакллантириши керак. Иккинчи томон ҳам ундаги ихлосдан таъсирланиб, натижада орадаги муносабатлар ҳам яхшилашади. Аёл аёллигини, эркак эркаклигини қилиши керак. Энг чиройли маъруза бу, ўзини тута билиш, ўзи чиройлик ўрнак бўлиш. Ҳар ҳил бемаъни сериал, кинолардан таъсирланиб қолаётган йигит қизларимиз афсуски кам эмас. Қизларимизни сабрли, итоатли қилиб, эркакларимизни мард, жасур қилиб тарбиялашимиз керак. Токи, улар ҳам ҳар бир ишларини ихлос билан бажаришсин. Аллоҳ таоло ҳар бир ишимизни ихлос билан бўлишини насиб\namalning ixlos ruxidir


O‘zLiDePдан сайланган улуғнорлик депутатлардан сайловчилар мамнун | O'zLiDeP\nO‘zLiDePдан сайланган улуғнорлик депутатлардан сайловчилар мамнун\nУлуғнор Андижон вилоятининг чўл ҳудуди. Бу ерда аҳолини қийнаётган муаммолар исталганча топилади. Туманнинг энг чекка ҳудудида жойлашган Янгиобод маҳалласи, “Истиқлол” кўчаси аҳолиси анчадан буён ичимлик суви танқислигидан азият чекаётган эди.\n“17-Янгиобод” сайлов округидан халқ депутатлари туман Кенгаши депутатлигига сайланган Турдихон Қосимованинг маҳалла муаммоларини ўрганиши оқибатида мазкур масалага ечим топилди. Мурожаат қилинган куннинг ўзидаёқ тегишли мутасаддилар ҳамкорлигида 3 километр 600 метрлик полиэтилен труба ётқизиш ишлари бошлаб юборилди. Аҳоли хурсанд, кексалар депутатни дуо қиляпти.\nТуманнинг Гулистон маҳалласидаги қишлоқ врачлик пункти бундан уч йил илгари айрим мутахассислар етишмовчилиги туфайли ёпилиб кетганди. Шу-шу аҳоли вакиллари бир неча километр йўл босиб туман ёки вилоят марказидаги шифохоналарга қатнашга мажбур эди. “20-Ғалаба” сайлов округидан халқ депутатлари туман Кенгаши депутатлигига сайланган Маъруфжон Раҳмоновнинг мазкур маҳалладаги муаммоларни ечишга киришди. У ҚВП фаолиятини тиклашга бош-қош бўлди. Аҳоли мазкур тиббий муассаса фаолиятидан мамнун.\n– Депутатга раҳмат! Аввало, тиббий масалада узоғимизни яқин қилди, –дейди Турсуной она Шокирова. – Шифокор ва ҳамширалар ҳолимиздан хабар олмоқда. Муҳими, ҳудудимиздаги 39, 40 ва 37-қишлоқ оилавий поликлиникаларига қаровчи аҳоли учун депутат томонидан ташкил этилган чуқурлаштирилган тиббий кўрик барчамиз учун айни муддао бўлди. Келинларимиз, набираларимиз ва албатта, ўзимиз ҳам барча текширувлардан ўтдик.\nМаҳалла аҳли депутатнинг яна бир эзгу ташаббусидан бошлари осмонга етди. Яқин кунларда депутат ташаббуси билан маҳалла марказида спорт майдончаси қурилади.


Бугун Москвада мотам куни\nБугун Москва метросида ҳалок бўлганлар хотирасига мотам куни деб эълон қилинди.\nҲозирга келиб метро ҳалокатида қурбон бўлганлар сони 21 нафарга етди. Улардан 3 нафари Тожикистон фуқароларидир.\n15 июль куни Москва метросида поезд издан чиқиб ағдарилиб кетган эди. Расмий маълумотларга қараганда, аварияга электр энергиясининг сакраши сабаб бўлган. Бунинг оқибатида поезд кескин равишда тўхтаб қолган ва ағдарилиб кетган.


Муносабат: МАКТАБГА КОМПЬЮТЕР ЖАМЛАНМАСИ ЕТКАЗИЛДИ | Nurobod.uz\nМуносабат: МАКТАБГА КОМПЬЮТЕР ЖАМЛАНМАСИ ЕТКАЗИЛДИ\nЖорий йилнинг 6 январь куни “Samarqand” вилоят телерадиокомпанияси орқали “Мурожаат ва ижро” рукни остида Нуробод туманидаги “Тегирмонбоши” маҳалла фуқаролар йиғини аҳолисининг шикоятлари асосида кўрсатув намойиш этилди. Унда маҳалладаги баъзи муаммолар билан бирга, тумандаги 44-умумтаълим мактабида дарс ўтиш учун синфхоналар етишмаслиги, спорт залнинг йўқлиги, жиҳозларнинг етишмаслиги танқид қилинган.\nТаъкидлаш жоизки, 44-умумтаълим мактабининг 120 ўринли биноси 2012 йилда давлат дастури асосида қурилиб, фойдаланишга топширилган. Бугунги кунда 204 нафар ўқувчи икки навбатда таълим-тарбия олиб келмоқда. Ўтган йиллар давомида ўқувчилар сонининг ортиши натижасида қўшимча синфхоналарга эҳтиёж пайдо бўлди. Ушбу ҳолат инобатга олиниб, мактабда 2020 йилда 96 ўринли қўшимча бино қурилиши кўзда тутилган. Шунингдек, босқичма-босқич таълим муассасасининг моддий-техника базасини мустаҳкамлаш зарур ўқув жиҳозлари билан таъминлаш режалаштирилган. Жумладан, жорий йилнинг 7 январь куни 44-умумтаълим мактабига бир синф, яъни 21 та компьютер жамланмаси олиб келиб ўрнатилди ва бугунги кунда улардан самарали фойдаланилмоқда.\nМактабда ҳақиқатан ҳам спорт зал йўқ. Мавжуд имкониятлардан фойдаланган ҳолда волейбол ва мини футбол, шахмат, шашка ва бошқа спорт турлари бўйича машғулотлар олиб борилмоқда. Туман ҳокимлигининг манзилли дастурига мувофиқ 2023 йилда 44-умумтаълим мактабида 9х18 ўлчамдаги спорт зали қуриш кўзда тутилган.\nНуробод туман халқ таълими бўлими\nKanalga ulanish: https://t.me/samarqandvxtb


Колумбия ҳукумати авиаҳалокат қурбонлари сонига аниқлик киритди\n09:17 / 30.11.2016\nКолумбияда бразилиялик футболчиларни олиб кетаётган самолёт ҳалокатга учраши оқибатида аввал хабар қилинганидек 75 киши эмас, 71 киши ҳалок бўлган. Бу ҳақда Ondo Cero радиоси Колумбия фалокатлар оқибатларига қарши кураш миллий маркази директори Карлос Иван Маркесга асосланиб хабар берган.\n«Қидирув-қутқарув амалиёти якунланди: 6 киши жабрланган ва 71 киши ҳалок бўлган, самолётда жами 77 киши бўлган», — деган у.\nАниқлик киритилишича, охирги лаҳзаларда 4 киши учишдан бош тортган.\nАвиаҳалокатдан 3 нафар футболчи омон қолди (Алан Рушел, Жексон Фольман ва Хелио Сампьер Нето), стюардесса Химена Суарес, журналист Рафаэл Хенцель ва авиатехник Эрвин Тумери. Ҳалокат жойида тирик ҳолда топилган Маркос Данило кейинроқ шифохонада жон берди.\nБундан аввалги хабарларда авиалайнер бортида 81 киши — экипажнинг 9 аъзоси, 72 йўловчи бўлгани айтилганди.\n28 ноябрь куни маҳаллий вақт билан соат 22:00да (Тошкент вақти билан 29-ноябрь тонги) Санта-Крус-де-ла-Сьеррадан (Боливия) Колумбиянинг Медельин шаҳрига учган CP-2933 рейси Медельин (Антиокия вилояти, Ла-Уньон тумани) шаҳрига етишга 20 км қолганида қулаб тушди. Тахмин қилинишича, авиаҳалокатга ёқилғи тугаб қолгани сабаб бўлган.\nБу рейсда Бразилиянинг «Шапекоэнсе» жамоаси футболчилари ва ходимлари, шунингдек, журналистлар учганди. Клуб Медельинга Жанубий Америка Кубоги финалида «Атлетико Насьональ»га қарши ўйинни ўтказиш учун кетаётганди. Жанубий Америка футбол конфедерацияси (КОНМЕБОЛ) қитъадаги барча халқаро ўйинларни, жумладан финал учрашувини номаълум муддатга қолдирди.\n21:52 / 26.01.2021\nКолумбияда коронавирус қурбонлари хотирасига 3 кунлик мотам эълон қилинди\n23:06 / 22.12.2020\nКолумбия россиялик дипломатларни жосусликда айблаб мамлакатдан чиқариб юборди\n23:58 / 15.07.2020\nКолумбияда ўзига келган «мурда»ни ўликхонадан чиқаришдан бош тортишди


Бишкек расмийларига кўра, Ўзбекистон Ташқи ишлар вазирлиги ўзбек-қирғиз чегарасидаги газ-нефт конлари мавжуд бўлган Бурганди баҳсли ҳудудида қирғиз фуқаролари ноқонуний ҳаракатланаётганидан норозилик билдирди.\n3 август куни Боткен вилоят губернатори ўтказган махсус йиғилиш чоғида бундан бир ой аввал Ўзбекистон томони Қирғизистон Ташқи ишлар вазирлигига жўнатган нота муҳокама қилинди. Маълум бўлишича, нотада Боткен вилояти аҳолиси Ўзбекистон газ ва нефт қазиб олаётган Бурганди чегара ҳудудида Қирғизистон фуқаролари ноқонуний ҳаракатларни амалга ошираётганидан норозилик билдирилган.\nҚирғизистон Ташқи ишлар вазирлиги мана шу нота асосида Боткен вилоят ҳокимиятига махсус мактуб жўнатиб, унда икки давлат ўртасидаги дипломатик муносабатларга путр етказмасликни илтимос қилган.\nБироқ йиғинда иштирок этган қирғиз-ўзбек чегарасини аниқлаш бўйича давлат комиссияси раиси Қурбонбой Искандаров Бурганди ҳудуди Қирғизистонга қарашли эканини билдирди:\n- Бурганди массиви 1935 йилдан, яъни бу ер рўйхатга олинганидан бери Қирғизистон балансида туради. Бу массивдаги газ ва нефт мавжуд конларни Ўзбекистон биздан вақтинча сўраб олган. Бу борада Ўзбекистон Қирғиз ҳукуматига жўнатган мактубларнинг ҳаммаси бизда сақланган. Чегарани аниқлаш юзасидан музокараларда биз доими Ўзбекистондан Бурганди ўзбеклар ҳудуди экани тўғрисидаги ҳужжатларни кўрсатишни талаб қиламиз. Аммо шу кунгача Ўзбекистон бу борада бирорта ҳужжатни бизга кўрсата олган эмас, -деди Қурбонбой Искандеров.\nБоткен вилоят ҳокимиятининг иддаосича, Ўзбекистон бу ерлардан фойдалангани учун Қирғизистонга ижара ҳаққи тўлаши керак. Боткен расмийларига кўра, Бурганди ҳудудидининг биргина Оқтурпоқ участкасидан фойдалангани учун Ўзбекистон Қирғизистонга 700 миллион сўм, яъни тахминан 150 миллион доллар қарздор бўлиб қолган.\n2010 йилда Қирғизистон муваққат ҳукумати, кейинроқ парламент ва коалицион ҳукумат мазкур ҳудудни Қирғизистонга қайтариш ҳақида қарор чиқарган эди. Аммо бу қарор амалга тадбиқ қилинганича йўқ.\nҚирғиз расмийларига кўра, Ўзбекистон Бурганди ҳудудидан суткасига 20 тонна нефт қазиб олмоқда.\nБурганди Ўзбекистон ва Қирғизистон ўртасидаги баҳсли ҳудуд бўлиб ҳисобланади. Ҳар икки давлат бу ҳудуднинг ўзига тегишли эканини иддао қилади.\nБоткен вилоят губернатори Жениш Раззақов Бурганди 1992 йилги Олмаота шартномасига мувофиқ Қирғизистонга қарашли эканини айтади:\n- Олмаота шартномасида Шўролар даврида ишлатилган йирик корхона ва ташкилотлар қайси давлат ҳудудида бўлса, ўша мамлакат мулки бўлиб қолиши белгиланган. Мана шу шартномага асосан Бурганди Қирғизистонга тегишлидир. 1992 йилдаёқ бу ерлдаги конларни Қирғизистон ўз балансига ўтказиб олиши керак эди, -дейди Боткен вилоят губернатори.\nМаълумотларга кўра, 2006 йилда Ўзбекистон ва Қирғизистон ҳукуматларининг тенг ҳуқуқли (паритет) комиссияси Бурганди Қирғизистонга қарашли экани ҳақида қарор қабул қилган. Аммо айни пайтда Ўзбекистон бу қарорни чақиртириб олиш ниятида эканини билдирган.\nБоткен вилотя ҳокимияти эса Ўзбекистон фойдаланаётган бир ярим минг гектар ердаги газ ва нефт конлари мавжуд ҳудудга яқин жойда 2013 йилдан бошлаб нефтни қайта ишлаш заводи қуриш режасини эълон қилди.


Ички ишлар вазирига мурожаат қилган наманганлик собиқ профилактика инспекторининг ишини кўриб чиқаётган судя нафақага чиқишига атиги 6 ой қолганида судяликдан четлатилган эди.\nKun.uz мухбири Судялар олий кенгаши вакилларидан жиноят ишлари бўйича Наманган шаҳри суди раиси Бахтиёр Таваккаловнинг ишдан бўшатилиш сабаби ҳақида сўради.\nКенгаш раисининг ўринбосари Алишер Жалиловнинг маълум қилишича, судда ишламайдиган ходимнинг суд мажлисига киритилиб, суд процессини ташкил этишда ундан фойдаланилгани суд раисининг лавозимидан бўшатилишига сабаб бўлган.\n“Судянинг судялик қасамёдини бузганлик ҳолатлари ва одил судловни ташкил қилишда хатоликка йўл қўйгани сабабли Наманган вилояти судлари малака ҳайъати томонидан судялик ваколатини муддатидан олдин тугатиш тўғрисида қарор қабул қилинган”, – деди Алишер Жалилов 28 март кунги матбуот анжуманида.\nМаълумот учун, ички ишлар вазирига мурожаат қилган наманганлик собиқ профилактика инспектори Сардорбек Отабоев ишини кўриб чиқаётган судя Бахтиёр Таваккалов нафақага чиқишига атиги 6 ой қолганида судяликдан четлатилганди.\nKun.uz манбаларига кўра, унинг ишдан бўшатилишига шу судда судья ёрдамчиси бўлиб ишлаган шахс 700 доллар пора олаётганида қўлга тушгани сабаб бўлган.


МАҲАЛЛИЙ КЕНГАШ ДЕПУТАТЛАРИ - Ўзбекистон овози газетаси\nБугун: 24.04.2017 ШУ АЗИЗ ВАТАН – БАРЧАМИЗНИКИ! * * * 2017 ЙИЛ – ХАЛҚ БИЛАН МУЛОҚОТ ВА ИНСОН МАНФААТЛАРИ ЙИЛИ! Рукнлар ⁄ ЎзҲДП ҳаёти Охирги сонда ПАРТИЯНИНГ ТАЪСИР КУЧИ\n27\t28\t29\t30\t31\t1\t2\t3\t4\t5\t6\t7\t8\t9\t10\t11\t12\t13\t14\t15\t16\t17\t18\t19\t20\t21\t22\t23\t24\t25\t26\t27\t28\t29\t30\t10.01.2017\nзиммасида масъулиятли вазифалар турибди\nПрезидентимиз Конституциямиз кунига бағишланган тантанали маросимдаги ҳамда Олий Мажлис палаталарининг қўшма мажлисидаги маърузаларида парламент ва жамоатчилик назоратининг таъсирчан механизмларини шакллантириш билан боғлиқ аниқ вазифаларни белгилаб берди. Шу асосда эндиликда шаҳар ва туманлардаги ҳақиқий аҳволни ўрганиб, тегишли раҳбарларнинг ҳисоботларини халқ депутатлари Кенгашлари сессияси муҳокамасига киритиш тартиби жорий этилади. Бу эса сиёсий партияларнинг маҳаллий Кенгашлардаги гуруҳлари, ҳар бир депутатдан катта масъулият талаб этади.\nДарҳақиқат, халқ билдирган ишончни оқлаш, дилдан мулоқот қилиш раҳбарлик лавозимида ўтирган инсонларнинг биринчи галдаги вазифаси саналади. Аслида одамлар билан мулоқот қилиш, уларнинг дарду ташвишларини тинглаш, халқнинг ичига кириб бориш ва манфаатларини таъминлаш депутатлар учун ҳам доимий, устувор масаладир.\nЎзбекистон Халқ демократик партиясининг Ҳаракат дастурида ҳудудларнинг ижтимоий-иқтисодий аҳволини яхшилаш, аҳоли турмуш даражасини ошириш билан боғлиқ долзарб вазифалар белгиланган. Вилоят, туман ва шаҳар Кенгашларидаги партиямиз гуруҳлари уларни бажариш юзасидан муайян ташаббуслар билан чиқмоқда.\n— Ўтган йили Ҳаракат дастури асосида вилоятимизда жисмоний имконияти чекланган шахсларни давлат томонидан қўллаб-қувватлаш ва ҳимоя қилиш борасида амалга оширилган ишлар ўрганилди, — деди халқ депутатлари Сирдарё вилоят Кенгашидаги ЎзХДП гуруҳи раҳбари Алишер Тошматов. — Ишни вилоятдаги жисмоний имконияти чекланган шахсларга давлат томонидан яратиб берилган шарт-шароитларни ўрганишдан бошладик. Уларнинг манфаатларини ҳимоя қилиш, ҳар томонлама қўллаб-қувватлаш, ҳуқуқ ва эркинликларини кафолатловчи мутасадди идоралар фаолияти таҳлил қилинди. Йилнинг иккинчи ярмида мазкур масала вилоят Кенгаши сессиясига киритилди.\nВилоятда ушбу йўналишда олиб борилаётган ижобий ишлар билан бирга, ечимини кутаётган масалалар ҳам аниқланди. Хусусан, жисмоний имконияти чекланган шахсларнинг ҳунармандчилик, касаначилик, оилавий тадбиркорликни йўлга қўйишга оид ташаббуслари етарлича қўллаб-қувватланмаяпти.\nШунинг учун сессияда мутасадди ташкилотларга жисмоний имконияти чекланган шахсларни қўллаб-қувватлаш ва ҳимоя қилишга қаратилган ишларни янада такомиллаштириш, бу ҳақда тегишли ҳисобот бериш вазифаси юклатилди. Вилоят Кенгашидаги депутатлик қабулхонасига ва депутатларга жисмоний имконияти чекланган фуқароларнинг ҳар бир мурожаатини «Жисмоний ва юридик шахсларнинг мурожаатлари тўғрисида»ги Қонунга асосан кўриб чиқиш, мутасаддиларнинг бу борадаги масъулиятини ошириш ва яна қатор йўналишлар бўйича аниқ вазифалар белгиланди. Айни пайтда мазкур қарорнинг ижроси устидан депутатлик назорати олиб борилмоқда.\n— Сессияда қабул қилинган қарор ижросини таъминлаш долзарб масала саналади, — деди халқ депутатлари Қарши шаҳар Кенгашидаги ЎзХДП гуруҳи аъзоси Шоймурод Жўраев. — Аммо айрим депутатларимизда «сессияга масала киритилди, вазифамни бажардим», деган кайфият ҳали ҳам учраб турибди. Яқинда партия гуруҳимиз дори воситалари ва фармацевтик фаолият тўғрисидаги қонуннинг ижроси юзасидан олиб борилган таҳлилларни шаҳар Кенгаши сессияга киритди. Ўрганилган камчиликларнинг атрофлича муҳокамасидан сўнг сессия қарор қабул қилди. Бу иш тугади, дегани эмас. Аксинча, иш энди бошланди. Сессия қарори ижроси устидан биз, депутатлар сергаклик, фаоллик билан қатъий назорат ўрнатишимиз лозим.\nЧунки сессияда кўтарилган масала фарзандларимиз, яқинларимиз саломатлиги билан боғлиқдир. Шаҳримиздаги барча дорихоналар техник, санитар, ёнғин хавфсизлиги талабларига жавоб берадиган тарзда жиҳозланган. Афсуски, ютуқларга соя солаётган нохуш ҳолатлар ҳам борки, бу барчани бирдек ташвишга солаётир. Баъзи тадбиркорларнинг қўпол равишда қонунга бўйсунмаганига гувоҳ бўлиш мумкин. Жумладан, дорихоналарда номутахассис шахслар ноқонуний равишда дори воситалари савдоси билан шуғулланиш ҳоллари оз эмас. Сессияда аҳолини сифатли дори воситалари ва тиббий буюмлар билан таъминлаш, бу борадаги тартиб-қоидаларга қатъий амал қилиш бўйича қарор қабул қилинди. Биз, депутатлар мазкур қарор ижроси юзасидан жамоатчилик назоратини кучайтиришимиз зарур.\n— Партиямиз Ҳаракат дастурида белгиланган вазифалар юзасидан турли масалалар вилоят, туман ва шаҳар Кенгашлари сессияларига киритилиб, тегишли қарорлар қабул қилинмоқда. Аммо уларнинг ижроси устидан мустаҳкам назорат ўрнатиш ҳар доим ҳам тўғри йўлга қўйилмоқда, деб айта олмайман, — деди халқ депутатлари Томди туман Кенгашидаги ЎзХДП гуруҳи аъзоси Лаис Баянасов. — Бунинг сабаби депутатлар сессияда кўриб чиқилаётган масалаларни чуқур ўрганмаётгани, таҳлил қилмаётганида, десак, адашмаймиз. Партия гуруҳимиз туман Кенгаши сессиясида «Соғлом она ва бола йили» Давлат дастури ижроси юзасидан олиб борилган таҳлилларни муҳокамага қўйди. Албатта, ижобий ишлар билан бирга, камчиликлар ҳам кўзга ташланди. Масаланинг ечими юзасидан сессия тегишли қарор қабул қилди. Унга кўра, туман ҳокимлиги, соғлиқни сақлаш бошқармаси, тиббиёт бирлашмасига оилани, оналик ва болаликни муҳофаза қилиш, аёллар манфаатларини ҳимоялаш, оила институтини кучайтиришга йўналтирилган меъёрий-ҳуқуқий базани такомиллаштириш вазифаси юклатилди. Шунингдек, тиббиёт муассасаларининг моддий-техник базасини мустаҳкамлаш, қишлоқ врачлик пунктларининг иш самарадорлиги ҳамда ходимлар малакасини ошириш бўйича ҳам аниқ кўрсатмалар берилди. Қарор ижросининг назорати доимий комиссиялар зиммасига юклатилди. Ҳар бир депутат сессияда қабул қилинаётган қарорнинг мазмуни, мақсадини ўзига тўлиқ тасаввур қилиб олиши керак, деб ўйлайман. Акс ҳолда, депутатлар, маҳаллий Кенгашлар зиммасига юкланаётган масъулиятли вазифаларни бажаришимиз, электорат манфаатларини ҳимоя қилишимиз, бизга билдирилган ишончни оқлашимиз қийин бўлади.


Goal: МЮ Алдервейрелд трансфери бўйича келишувга эришди / CHAMPIONAT.asia\n20:52Суперлига. Норхоновнинг иккита голи "Сўғдиёна"га ғалаба келтирди 29 20:51Суперлига. "Пахтакор" АГМКни йирик ҳисобда таслим қилди 254 20:50Суперлига: "Насаф" ўз уйида "Локомотив" томонидан мағлуб этилди 92 20:40МЮ де Лигтни бу мавсум сотиб олмайди 4 20:23А Серия. "Сампдория" - "Ювентус". Асосий таркиблар маълум 2 20:10Почеттино: "ЕЧЛни ютсак, бир ҳафта йиғласам керак" 13 19:40Карикатура: "Барселона" жорий мавсум "требл" қайд эта олмади 15 19:20Россия чемпионатида мавсум якунланди. Чалов энг яхши ёш тўпурар, Денисов жамоаси ўтиш ўйинида майдонга тушади 3 19:05Омар Момани карикатураси: "Кўршапалаклар" Месси ва бошқа каталонияликларнинг "қонини сўрди" 16 18:41"Манчестер Юнайтед" - "Бавария". Манкунианликларнинг асосий таркиби маълум! 11 18:20"Насаф" - "Локомотив": Ишқибозга айланган Кенжабоев, афсонавий Темиров ёхуд жамоалар стадионга етиб келишди 27 17:55Qatar Sports Investment Англиядаги жамоани сотиб олмоқчи 8 17:41Olamsport: Боксчи собиқ UFC жангчисини нокаутга учратди, бугун хоккей бўйича ЖЧда ҳал қилувчи ўйинлар 0 17:39Суперлига. "Пахтакор" - АГМК учрашувида Агишев, Қаршида Нажафалиев ишлайди 10 17:35Бугун намойиш этиладиган футболга оид кўрсатувлар жадвали (Спорт ТВ, Матч ТВ, Футбол ТВ) 76\nGoal: МЮ Алдервейрелд трансфери бўйича келишувга эришди\n07 авг 2018 08:21\nТеглар : ТоттенхэмТоби АлдервейрелдМЮ\n“Тоттенҳэм” ҳимоячиси Тоби Алдервейрелд трансфер ойнаси якунланишига уч кун қолганида жамоасини алмаштириши мумкин.\nGoal портали тарқатган хабарга кўра, МЮ белгиялик футболчининг трансфери борасида “Тоттенҳэм” билан келишувга эришган. Келишув суммаси ошкор этилмаяпти, аммо у лондонликларни қониқтиргани аниқ. Алдервейрелднинг лондонликлар билан амалдаги шартномаси 2019 йилнинг ёзида ниҳоясига етади.\nШу билан бирга “шпорлар” аллақачон ҳимоячнинг ўрнини босадиган футболчи излашга тушган. Белгиянинг Het Laatste Nieuws нашри хабарига кўра, Алдервейрелд “Тоттенҳэм”нинг шартномани узайтириш борасидаги таклифини кескин рад этиб, клубни тарк этиш ниятида эканлигини маълум қилганди. Маълумотларга кўра, лондонликлар футболчи учун 65 миллион евро талаб қилишмоқда.\nПочеттино: "ЕЧЛни ютсак, бир ҳафта йиғласам керак" 13\n“Тоттенхэм” “Борнмут”нинг икки ўйинчисига кўз тикди 0


Ёш кўринай десангиз | Beka.uz\nЁш кўринай десангиз\nсешанба, 2015 Август 18 Лола Хакимова\nЧиройли кўринишга эга бўлиш ҳар бир аёлнинг орзуси ва мақсади. Биз ҳам доим ёш кўринишга интиламиз, бунинг учун қўлимиздан келганича ҳаракат қиламиз. Лекин, гоҳида оддий хатоларга йўл қўйиб, ўзимиз билмаган ҳолда ёшимизга ёш қўшамиз. Қуйида ушбу хатолар келтирилган.\nСўнгги урфда кийиниш. Қад-қомат ва ташқи кўринишни, олинаётган нарса ярашиш ёки аксинча, ярашмаслигини билмай, кўр-кўрона сўнгги урфдаги кийим-кечакларни харид қилиш сизга қимматга тушиш мумкинлигини биласизми? Дизайнерлар тавсия қилган кийимлар ҳаммага ярашавермайди. Шунинг учун кийим ҳарид қилишдан аввал, модага қараб эмас, унинг сизга ярашаётганлигига ишонч ҳосил қилинг.\nЖуда узун соч. Кўпчилик ҳаддан зиёд узун сочлар ёшни "қисқартиради" деб ўйлайди. Бу нотўғри фикр! Аслида узун сочлар ёшни билинтириб қўяди. Тўғри танланган калта соч турмаги эса, аксинча, ёшартиради.\nҲаддан зиёд бўялган кўзлар. Ёшликда 2-3 хил бўёқлардан фойдаланиб бўялган кўзлар чиройли кўринади, лекин ёш ўтиши билан бундай услубда бўялган кўзлар, кўз остидаги ажинларни "сотиб" қўяди. Шу сабабдан ёш ўтган сайин кўз пардози учун нейтрал ранглардан фойдаланиш тавсия этилади.\nНотўғри ўлчамли кийимлар. Баъзан ортиқча вазн муаммосига учраган аёлларнинг айримлари ўзини ҳурсанд қилиш учун кичик ўлчамли кийим ҳарид қилишса, айримлари 2-3 маротаба ўлчами катта "халтасимон" кўйлаклар сотиб олишади. Ҳар иккала вазиятда ҳам сиз вазнингиз ҳисобига анча катта кўринасиз. Ўзингизга нисбатан танқидчи бўлишга ҳаракат қилинг, доим тўғри ўлчамдаги, ўзингизга мос келадиган кийимлар ҳарид қилишга ўрганинг.\nТўқ рангли лаб бўёғи. Тўғри, тўқ рангли лаб бўёқлари ҳеч қачон урфдан чиқмайди, аммо ёш ўтган сайин бундай лаб бўёқларидан иложи борича камроқ фойдаланган маъқул. Чунки бундай лаб бўёқлар юзни қўполлаштириб, қаритади. Бундан ташқари, тўқранг бўёқлар лаб атрофидаги ажинларни билинтириб қўйиши ҳам мумкин.\nЁшлар кийими. Шу нарса ёдингизда бўлсинки, ёш кўриниш учун ёш қизлар киядиган кийимларни кийиш шарт эмас. Бундай кийимлар ташқи кўринишингизни ёшартириб кўрсатиш ўрнига, сизни ноқулай ахволга солиши мумкин. Сиз бундай ташқи кўриниш билан кулгига қолишингиз хеч гап эмас. Шундай экан, ёш кўринишга эмас, яхши кўринишга интилиш мақсадга мувофиқ. Доим танлаётган кийим-кечак ва тақинчоқларингиз ҳар томонлама сизга ярашишига ишонч ҳосил қилинг.


У киши Бадрда иштирок этиб, Уқба ибн Абу Муайтни, Уҳудда эса Мусофиъ ибн Талҳа ва унинг укаси Килоб ибн Талҳани ўлдирганлар. Мусофиъ ярадор ҳолда онаси Сулофанинг олдига бориб, бошининг унинг тиззасига қўяди. Онасининг “Сени ким бу аҳволга солди?” деган саволига ўғли “Менга ўқ отаётган одамнинг “Мана буни ол. Мен Ибн Абу Ақлаҳман” деганини эшитдим” деб жавоб берди. Шунда онасининг жаҳли чиқиб, агар имкон топса, ўғлини ўлдирган кишининг бош суягида хамр ичишга назр қилди ва Осимнинг бошини келтирганга катта мукофот эълон қилди.\nУҳуд жангидан сўнг бироз вақт ўтгач, қабилалар мусулмонлардан ноодатий йўл билан ўч олишга киришдилар. Сафар ойида Ҳузайл қабиласи Азл ва Қора уруғи вакилларини Набий соллаллоҳу алайҳи васалламнинг ҳузурларига юборди. Улар Мадинага келиб, Расулуллоҳ соллаллоҳу алайҳи васалламдан “Бизга фиҳқни, Қуръонни, Ислом шариатини таълим бериш учун бир гуруҳ саҳобаларингизни биз билан юборсангиз” деб илтимос қилишди. Набий соллаллоҳу алайҳи васаллам уларнинг илтимосига рози бўлиб, бир ривоятда Марсад ибн Абу Марсад розияллоҳу анҳу, бошқа ривоятда Осим ибн Собит розияллоҳу анҳу бошчиликларида 6 кишилик гуруҳни (баъзи ривоятларда 7 киши, бошқасида эса 10 киши дейилган) улар билан бирга юбордилар.\nСаҳобалар Ҳузайл қабиласига тегишли Ражийъ қудуғи олдига етганларида, келган кишиларнинг хоинлиги маълум бўлиб қолди. Ҳузайл қабиласининг Бану Лиҳён уруғидан тахминан икки юз киши саҳобаларни қуршаб олди. “Биз сизларни ўлдирмоқчи эмасмиз. Сизларга тегмасликка аҳд берганмиз. Фақат сизларни Маккага топшириб, эвазига пул олмоқчимиз” дейишди. Осим ибн Собит, Марсад розияллоҳу анҳумо ва яна бир шериклари “Мен ҳеч қачон мушрикларнинг ёнига бормайман” деб, уларнинг таклифини рад этдилар ва урушишга бел боғладилар. Қолган уч нафар саҳобалар Абдуллоҳ ибн Ториқ, Хубайб ибн Адий, Зайд ибн Дасинна розияллоҳу анҳум таслим бўлиб, асир олиндилар. Осим розияллоҳу анҳу ва икки шериклари эса шаҳид этилдилар. Кейинчалик Зайд ибн Дасинна, Хубайб ибн Адий ва Абдуллоҳ ибн Ториқ розияллоҳу анҳум ҳам шаҳид этилдилар.\nҚотиллар Осимнинг жасадини олиш учун борганларида, кўп сонли арилар соябонга ўхшаб Осим розияллоҳу анҳунинг танаси устида учаётганини кўрдилар. “Ариларни ўз ҳолига қўйинглар. Кечгача кутсак, арилар ўзи кетади” дейишди ва нарироққа кетишди. Орадан бироз вақт ўтиб, қаттиқ ёмғир ёғиб, сел улуғ саҳобийнинг танасини оқизиб кетди. Кеч тушгач, хоинлар Осим розияллоҳу анҳунинг танасини олиш учун боришганда, уни жойидан топа олмадилар. Осим ибн Собит розияллоҳу анҳу “Бирорта мушрик мени ушламайди ва мен ҳам бирорта мушрикка қўлимни теккизмайман” деб назр қилган эдилар. Аллоҳ таоло у кишини тириклик чоғларида ҳам, вафотларидан кейин ҳам мушрикларнинг қўли тегишидан сақлади.\nАрилар тўдаси Осим розияллоҳу анҳуни ҳимоя қилгани ҳақидаги бу ҳодиса Мадинага етиб борганда, Умар розияллоҳу анҳу “Осим бирор мушрик унга қўлини теккизмаслигига ва ўзи ҳам бирорта мушрикни ушламасликка назр қилган эди. Аллоҳ таоло уни ҳаётлик чоғида асраганидек, вафотидан кейин ҳам мушрикларнинг қўли унга тегишидан сақлабди” дедилар.\nАна шу ҳодисадан кейин Осим ибн Собит розияллоҳу анҳу “Ҳамийюд дабр” (“Арилар тўдаси ҳимоя қилган киши”) деб аталадиган бўлдилар.\nДругие материалы в этой категории: « “Ёмонга ёмонлиги кифоят бўлгай...\tАҳли сунна вал жамоа эътиқоди: ПАЙҒАМБАРЛАРНИНГ ШАФОАТЛАРИ ҲАҚ ВА РОСТДИР »


7 ноябрь куни Ўзбекистонда қандай об-ҳаво кутилмоқда? - Zamin.uz\n16:17 / 06.11.2018\n7 ноябрь куни Ўзбекистонда қандай об-ҳаво кутилмоқда?\nРеспублика Гидрометеорология марказининг хабар беришича, 7 ноябрь куни Тошкентда ҳаво ўзгариб туради, куннинг иккинчи ярмида ёмғир ёғади. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 5-7, кундузи 11-13 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 0-5, кундузи 7-12 даража илиқ бўлади.\nБухоро ва Навоий вилоятларида ҳаво ўзгариб туради, баъзи жойларда ёмғир ёғади. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 0-5, кундузи 7-12 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, айрим жойларда ёмғир ёғади. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 2-7, кундузи 10-15 даража илиқ бўлади.\nҚашқадарё вилоятида ҳаво ўзгариб туради, баъзи жойларда ёмғир ёғади. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 2-7, кундузи 10-15 даража илиқ бўлади.\nСурхондарё вилоятида ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 2-7, кундузи 10-15 даража илиқ бўлади.\nРеспубликамизнинг тоғли ҳудудларида ҳаво ўзгариб туради, баъзи жойларда ёғингарчилик бўлади (ёмғир, қор). Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 2 даража совуқ, 3 даража илиқ, кундузи 4-9 даража илиқ бўлади. “Замин” янгиликларини “Одноклассники”да кузатиб боринг\nЭртага Республикамизнинг айрим ҳудудларида қор ёғади\n19-12-2019, 20:43, Ўзбекистон\n18-03-2019, 17:50, Ўзбекистон\n29-01-2019, 18:45, Ўзбекистон\n7-12-2018, 16:08, Ўзбекистон\nЯнгиликлар » Ўзбекистон » 7 ноябрь куни Ўзбекистонда қандай об-ҳаво кутилмоқда?


«Ювентус» «Реал»нинг 3 футболчисига даъвогарлик қилмоқда » Скачать музыку бесплатно новинки музыки 2016-2017\n«Ювентус» «Реал»нинг 3 футболчисига даъвогарлик қилмоқда\nКомментариев: 0 Просмотров: 150 Дата: 1-06-2016, 00:17 «Ювентус» клуби ўз таркибида «Реал»нинг 3 футболчиси — Матео Ковачич, Тони Кроос ва Борха Майорални кўришни истамоқда.«Юве» спорт директори Жузеппе Маротта келаси ҳафтада бу масалада «Реал» вакиллари билан суҳбатлашмоқчи. Учрашув давомида томонлар Альваро Моратанинг Туриндан Мадридга қайтариш масаласини ҳам муҳокама қилишади.2014 йилда «Бавария»дан «Реал»га ўтган Тони Кроос якунланган мавсумда Испания чемпионатининг ушбу мавсумида 32та ўйинда майдонга тушиб, 1та гол урди. 22 ёшли хорватиялик футболчи Ковачич 2015 йилда «Интер»дан харид қилинганди. У мазкур мавсумда 25та ўйинда иштирок этди. 19 ёшли Борха Майораль "Мадрид" тарбиялагнувчиси бўлиб, «Реал» сафида 6та ўйинда майдонга тушди. - деб хабар бермоқда Stadion.uz нашри.


Ўзбекистон Хитойга сотадиган газ ҳажмини оширади\nШу кунда Ўзбекистон билан Хитой ўртасидаги магистрал газ қувурининг дастлабки икки линияси тўла қувват билан ишламоқда. Келаси йили учинчи линияни қуриш ишлари якунланади ва сўнгги тўртинчи линияни қуриш бошланади. Сўнгги линия Ўзбекистон-Хитой магистрал газ қувуридан йилига 95 млрд кубметр газ ҳайдаш имконини беради.\nЎзбекистондаги ахборот воситаларининг хабар қилишича, бу ҳақда Ўзбекистон Республикаси Президенти Ислом Каримованинг Хитой Компартияси сиёсий бюроси аъзоси, Хитой –Ўзбекистон ҳукуматлараро ҳамкорлик қўмитаси ҳамраиси Мэн Цзянчжоу билан учрашуви чоғида сўз бўлган.\nҚурилиши 2007 йили бошланган магистрал газ қувури Ўзбекистондан ташқари Қозоғистон ва Туркманистондан ўтади. Шу кунда ишлаётган икки линиядан Марказий Осиё мамлакатларидан Хитойга йилига тахмианан 40 млрд куб метр газ ҳайдалади.\nКейинги йилларда Ўзбекистонда табиий газ тақчиллиги аҳолининг энг жиддий муаммоларидан бири бўлиб қолган.


ИнтерФУТБОЛ :: Амирбек ЖЎРАБОЕВ: «Навбаҳор»да мени ҳамма нарса қониқтиради»\n1996 йил 13 апрелда Тожикистоннинг Душанбе шаҳрида туғилган.\nБиринчи мураббийи: Сулаймон Бобокалонов.\nДушанбедаги олий маҳорат футбол мактаби ва ЦСКА академияси тарбияланувчиси.\nЎйнаган жамоалари: «Хайр» (Ваҳдат, Тожикистон, 2014 йил), «Шахтёр» (Солигорск, Беларусь, 2015), «Баркчи» (Душанбе, Тожикистон, 2016 йилнинг 1-давраси), «Истиқлол» (Душанбе, Тожикистон, 2016 йилнинг 2-давраси - 2019 йилнинг 1-давраси).\n2019 йилнинг 2-даврасидан «Навбаҳор»да.\n- «Навбаҳор»даги ҳолат қандай? Энг яқин дўстингиз ким?\n- «Навбаҳор» билан қанча муддатга шартнома имзолагансиз?\n- Ярим йилга. Шартномада Қ1 деган банди ҳам бор. Мабодо ўйиним клуб раҳбарияти ва мураббийларни қониқтирса, келаси мавсум ҳам наманганликлар шарафини ҳимоя қиламан, деган умиддаман. Жамоада мени барча нарса қониқтиради. «Навбаҳор»да келаси йили ҳам тўп суриш ниятидаман.\n- Жамоага келгунимча «Навбаҳор» ишқибозларининг содиқ ва фидойи эканликлари тўғрисида кўп маротаба эшитгандим. Ушбу эътироф ҳақиқатлигига бу ерда ўзим ҳам гувоҳ бўлдим. Намангандаги ҳар бир ўйинга минглаб мухлислар ташриф буюришади. Ўзбекистондаги ҳеч қайси стадионда бунчалик кўп томошабинларни кўрмагандим. Ҳаттоки, клубимизнинг машғулотларига ҳам камида икки минг нафар мухлис ташриф буюради. Наманганлик ишқибозлар талабчанлар, бизни ўйинлар пайти доимо олдинга бошлашади. Уларнинг қўллаб-қувватлашлари бизга руҳий куч-қувват бағишлайди. Шунинг учун мухлисларга ўз миннатдорчилигимни билдираман. Ишқибозлар бахтимизга доимо соғ бўлишсин, бизни доимо қўллаб-қувватлашаверсин. Биз уларга қувонч улашиш учун қўлимиздан келганича ҳаракат қиламиз.\n- Испаниянинг «Реал» ва Англиянинг «Челси» жамоаларига ишқибозлик қиламан.


Қандай музқаймоқ ёқтиришига қараб феъл-атворини билиб олинг\nТашқарида ҳаво иссиқ, қуёшнинг тафти нафақат қалбларни, балки ошқозонни ҳам ёндирмоқда. Қалбдаги оловни-ку муҳаббат билан совитиш мумкин, аммо ошқозондаги оташни музқаймоқсиз ўчириб бўлмайди. Сув ҳам ичиш мумкин-ку деяпсизми? Асло йўқ! Фақат музқаймоқ! Мана шундай музқаймоқсиз ҳаётини тасаввур қила олмайдиган кишиларда углеводлар алмашинуви бузилган бўлиб, уларга кальций етишмайди.\nМузқаймоққа бўлган муҳаббат қалбини болалик тарк этмаган, беғубор инсонларда кўпроқ кузатилар экан.\nАгар сиз семириб кетишдан қўрқсангиз-у, аммо ҳаётингизни музқаймоқсиз тасаввур қила олмасангиз, банан, қулупнай ёки бошқа исталган севимли меваларингизни блендерда эзинг ва 2 соатга музлаткичга қўйинг. Уй шароитида фойдали ва ниҳоятда маззали музқаймоқ тайёр, муҳими, ортиқча калорияларга эга бўлмайсиз!\nКишининг қандай музқаймоқ ёқтиришига қараб, унинг феъл-атворини ҳам билиб олиш мумкин.\nМасалан, мевали музқаймоқни режалари аниқ ва ўзига ишонган кишилар севиб истеъмол қилишади. Одатда улар иккинчи яримларини танлаётганда жуда эҳтиёткор ва талабчан бўлишади. Бу тоифадаги қизлар қарама-қарши жинс вакиллари учун ҳамиша қизиқарли ва суюкли бўлишади.\nШоколадли музқаймоқларни севувчи кишилар эса дунёдаги жамики яхши нарсалардан баҳраманд бўлишни исташади. Жумладан, ресторанларга боришни, кийим-кечак сотиб олишни ва саёҳат қилишни ёқтиришади.


Қозоғистон Қирғизистонга ҳарбий техника совға қилмоқчи | Qalampir.uz\nҚозоғистон Қирғизистонга ҳарбий техника совға қилмоқчи\nОлам\t11 Май 20:52 6113\nҚозоғистон Мажилиси (парламентнинг қуйи палатаси) Қирғизистонга ҳарбий-техник ёрдам кўрсатишни назарда тутувчи битимни ратификация қилиш ҳақидаги қонун лойиҳасини маъқуллади.\n2021 йилнинг 7 декабрь куни Нур-Султонда имзоланган келишувга кўра, Қозоғистон томони минтақа хавфсизлиги ва ҳарбий салоҳиятини таъминлаш мақсадида Қирғизистонга ҳарбий техникаларни текинга беради. Ёрдамнинг номлари ва миқдори дипломатик каналлар орқали келишиб олинади.\nБитим Қозоғистон Сенати (парламент юқори палатаси) кўриб чиқиши учун тақдим этилган.\nҚозоғистон Мудофаа вазири ўринбосари Султон Камалетдинов қирғиз ҳарбийлари ушбу техникадан фақат мамлакат хавфсизлигини таъминлаш учун фойдаланиши мумкинлигини айтди. Улар олинган қуролларни учинчи шахсга топшириш ёки Мустақил Давлатлар Ҳамдўстлигига (МДҲ) аъзо давлатларга қарши фойдаланишга ҳақли бўлмайди. Ускуналарни топшириш билан боғлиқ барча молиявий харажатлар Қозоғистон томонидан қопланади.\nҚозоғистон Қирғизистонга аввал ҳам қурол ўтказган. Хусусан, 2016 йил октябрь ойида у ўқ-дорилар ва зенит-ракета тизимлари учун эҳтиёт қисмларни совға қилди, деб ёзади “KazInform” портали. 2011 йилда Қозоғистон Қирғизистонга зирҳли техника ва ўқ-дорилар, 1999 йилда эса алоқа воситалари, артиллерия ва авиация ўқ-дориларини етказиб берган.\nСўнгги ойларда Қирғизистон ва Тожикистон чегарасида отишмалар содир бўлди. Март ойи ўрталарида икки томон чегарачилари бир-бирига қарата ўт очган, апрель ўрталаридаги тўқнашувда эса бир ҳарбий хизматчи яраланган.\nАпрель ойи охирида Қирғизистон ҳукумати Туркия билан Bayraktar дронларини Тожикистонга етказиш тафсилотларини муҳокама қилиш ниятида эканлигини маълум қилган эди. Бишкек Анқарани “бу масалада эҳтиёткор бўлишга” чақирди.\nҚирғизистон ва Тожикистон ўртасидаги чегара узунлиги 970 км. Улардан 460 таси демаркация қилишни талаб қилади, шу сабабли ҳар иккала давлат ҳам у ёки бу сайтга ўз даъволарини билдирганда вақти-вақти билан низолар келиб чиқади.\n15 Май 16:43 46158\n14 Май 09:13 39802\n14 Май 19:06 30909\n14 Май 21:00 28491